လောက်ကိုင် ဒေသ တိုက်ပွဲဖြစ်စဉ်များ

[](http://4.bp.blogspot.com/-HpaOxshmFB4/VOMcC6L2ZbI/AAAAAAAABng/Uaj-oxxy9PE/s1600/11008493_1581203828764158_3749274486404475523_n.jpg)


[](http://1.bp.blogspot.com/-fp4birqpJMk/VOnCr6ZiCFI/AAAAAAAA9DM/hxWCJy-F4dM/s1600/10941517_601077933355527_1914291063032898356_n.jpg)

ကိုးကန့်သမိုင်းကြောင်းကို ရေးနေကြတာမှာ အမျိုးမျိုးဖြစ်နေတယ်။ အမေရိကန်အခြေစိုက် တရုပ် TV က ကိုးကန့်ကို တရုပ်ကွန်မြူနစ်ခေါင်းဆောင်တွေက သူတို့အကျိုးစီးပွါးအတွက် နယ်မြေကိုတောင်ရောင်းစားသလို လွှင့်တယ်။ ဒါကတော့ တရုပ်ကွန်မြူနစ်ဆန့်ကျင်ရေးသဘော ဆန်လွန်းတယ်။  
  
ကျွန်တော်လည်း Kokang ကိုးကန့် တရုပ်နဲ့ မြန်မာစစ်တပ်ထဲမှာ ဒီလိုရေးထားခဲ့မိတယ်။ ၁၈၉၄ အင်္ဂလိပ်-တရုတ် နယ်နမိတ်စာချုပ်အရ မိုင်းလမ်နဲ့ ကျိုင်းဟုံကို တရုပ်ကိုပေးလိုက်တယ်။ ဒါပေမဲ့ တရုတ်အနေနဲ့ အဲဒီနယ်နှစ်နယ်ကို အင်္ဂလိပ်မသ်ိဘဲ နိုင်ငံခြားတိုင်းပြည်ကို မလွှဲပေးရဘူးလို့ပါတယ်။ ဒါပေမဲ့ တရုတ်က ၁၉၁၅ ဇွန်မှာ ကျိုင်းဟုံနယ် တစိတ်တပိုင်းကို ပြင်သစ်ကို ပေးလိုက်တယ်။ အဲဒီအတွက် အင်္ဂလိပ်ကလျော်ကြေးတောင်းလို့ တရုတ်က ကိုးကန့်နဲ့ သိန္နီနယ်နဲ့ ထိစပ်နေတဲ့ နယ်အချို့ကို ပြန်ပေးတဲ့အတွက် ကိုးကန့်ကို မြန်မာပြည်၊ မြောက်သိန္နီနယ်ထဲမှာ ထည့်ထားလိုက်တယ်။   
  
ဒါပေမဲ့ မြန်မာ့အရေးကျွမ်းကျင်သူ Bertil Lintner (ဘာတဲလ် လင်နာ) ကနေ ကွန်မင့် ရေးထားတာက စိတ်ဝင်စားစရာကောင်းပြီး သမိုင်းမှန်ဖြစ်လောက်တယ်လို့ ယူဆမိပါတယ်။ ကိုးကန့်ဒေသကို တရုပ်ဝန်ကြီးချုပ် ချုအင်လိုင်းကနေ ၁၉၆ဝ မှာ မြန်မာအစိုးရကို လွှဲပေးခဲ့တာမဟုတ်ပါ။ ကိုးကန့်နယ်မြေဟာ ၁၈၉၇ ကတည်းက အင်္ဂလိပ်နဲ့ တရုပ် နယ်နိမိတ် သတ်မှတ်တဲ့အခါ ဗြိတိသျှဗားမားထဲမှာ ပါနေပြီး ဖြစ်တယ်။ တရုပ်အစိုးရနဲ့ မြန်မာအစိုးရတို့ နယ်နိမိတ်စာချုပ်ချုပ်တဲ့အခါ ချူအင်လိုင်းနဲ့ ဦးနုသဘောတူချက်အရ ကချင်ဒေသထဲက Hpimaw ဖီမော်နဲ့ ဝနယ်မြေထဲက Panhung-Panglao ပန်ဟန်-ပန်လောဝ် တို့ကို မြန်မာကနေ တရုပ်ကိုပေးပြီး၊ Namwan နမ်ဝမ်ကို မြန်မာကရတယ်။ အမှန်က အဲဒီနယ်ကို မြန်မာက ၁၉ ရာစုနှောင်းပိုင်းကတည်းက ပိုင်နေပြီးသာဖြစ်တယ်။ တရုပ်က ကချင်မြောက်ပိုင်းကို ယူချင်နေတာကိုတော့ လက်လွှတ်ပေးတယ်။ ဒီ ၁၉၆ဝ စာချုပ်မှာ ကိုးကန့်ဒေသက ဘာမှ ပတ်သက်ခဲ့ခြင်းမရှိပါ။ ကိုးကန့်နယ်မြေဟာ မြန်မာပြည်ထဲမှာသာ ရှိနေပြီးသားဖြစ်တယ်။  
  
ဒေါက်တာတင့်ဆွေ  
၁၆-၂-၂ဝ၁၅

 ပြီးခဲ့တဲ့ ၉.၂.၂၀၁၅ ရက်နေ့ မှာ …ဖုန်ကြားရှင်ဦးစီးတဲ့  တပ်ဖွဲ့ တွေဟာ …လောက်ကိုင်ဒေသကို ၀င်ရောက်တိုက်ခိုက်ပြီး …ဒေသတွင်း စစ်ပွဲငယ် တစ်ခုကို စတင်ခဲ့ပါတယ်…   
နောက်ခံသမိုင်းကြောင်း  
  
လောက်ကိုင်ဒေသကို ကိုးကန့် ဒေသလို့ …လူသိများကြပါတယ်…  
တရုတ်ပြည် ယူနန်နယ်နဲ့  ...နယ်ချင်းထိစပ်နေပါတယ် …  
  
ကိုးကန့် ဒေသကို …၁၇ ရာစုမှာ စပြီး အခြေချလာတာကတော့ …နန်ကင်းဇာတိ ဖြစ်တဲ့  ...  
ယန်း မိသားစု အနွယ်ဝင်တွေ ဖြစ်ပါတယ် …သူတို့ ဟာ ဒေသခံတွေကို …ဓားပြတွေရဲ့ ရန်က ကာကွယ်ပေးခြင်း …မျိုးနွယ် ပဋိပက္ခများကို စေ့စပ်ပေးခြင်းတို့ နဲ့  …တဖြည်းဖြည်း သြဇာကြီးမားလာပါတယ် …  
  
မြန်မာပြည်ကို အင်္ဂလိပ်က သိမ်းပိုက်လိုက်ချိန်မှာ …တရုတ်နဲ့  နယ်နိမိတ် သတ်မှတ်ခဲ့ပြီး …  
ကိုးကန့် ဒေသကို …သိန်းနီစော်ဘွားရဲ့  လက်အောက်ခံ ဒေသ အဖြစ် …သတ်မှတ်ပေးလိုက်ပါတယ် …မြန်မာပြည်ကို လွတ်လပ်ရေး မပေးမီ …တစ်ရက်အလိုမှာတော့ …ကိုးကန့် ဒေသကို …  
သီးခြားစော်ဘွားအုပ်ချုပ်တဲ့ နယ်အဖြစ် …သတ်မှတ်ပေးခဲ့ပါတယ် …  
၁၉၄၉ခုနှစ် ကိုးကန့် ဒေသရဲ့  စော်ဘွားဟာ…Yang Kyein Tsai (စောယန်းကျိန်စိုင်း) ဖြစ်ပြီး …  
အက်ဒွပ်ယန်း လို့  လူသိများပါတယ် …အက်ဒွပ်ယန်း ရဲ့  ညီနဲ့ ညီမကတော့ …  
ဂျင်မီယန်း နဲ့  အောလစ်ယန်းတို့ ဖြစ်ကြပါတယ် …

[](http://3.bp.blogspot.com/-2dJoLJvctoc/VOMdWNciePI/AAAAAAAABn4/4eIa-JfgOxI/s1600/NPin31.jpg)

 ဖုန်ကြားရှင်ကိုတော့ …ကိုးကန့်နယ်အတွင်းရှိ (တရုတ်)စီချွမ်မျိုးနွယ်ဝင်….  
(Sichuanese descent)မိသားစုကနေ …၁၉၃၁ခုနှစ်မှာ မွေးဖွား ခဲ့ပါတယ် …  
အက်ဒွပ်ယန်း ရဲ့ ကိုးကန့် ကာကွယ်ရေးတပ်မှာ …အသက် ၁၈ နှစ်ကတည်းက ….  
စပြီး တာဝန်ထမ်းဆောင်ပါတယ် …  
  
အက်ဒွပ်ယန်း နဲ့ အဖွဲ့ ဟာ …၁၉၅၁ ကူမင်တန် ကျူးကျော်မှုမှာ …ကူမင်တန်တွေကို ထောက်ခံအားပေးခဲ့ပြီး …၁၉၅၉ ခုနှစ် …ရှမ်းစော်ဘွားတွေ အာဏာစွန့် ရတဲ့  ကိစ္စနဲ့ ပတ်သက်ပြီး ....  
၁၉၆၃ မှာ ဂျင်မီယန်း ဦးဆောင်ပြီး တောခိုပါတယ် …အဲဒီ တောခိုတပ်မှာ …ဖုန်ကြားရှင် နဲ့ လော်စစ်ဟန်တို့ ဟာ ...ဗိုလ်ကြီး အဆင့်ဖြစ်ပါတယ် ….၁၉၆၇ မှာ ဂျင်မီယန်းတို့  အဖွဲ့  အလင်းဝင်ပါတယ် …လော်စစ်ဟန်လဲ ပြန်ပါသွားပါတယ် …ဖုန်ကြားရှင် နဲ့  သူ့ ညီ ဖုန်ကြာဖူးတို့ အုပ်စုကတော့ …ကိုးကန့် ပြည်သူ့တော်လှန်ရေးတပ် (Kokang People Revolutionary Army ) ဆိုပြီး …တောထဲမှာ ကျန်နေခဲ့ပါတယ် …  
  
၁၉၆၇ တရုတ်-ဗမာအရေးအခင်းပြီးတဲ့နောက် …တရုတ်ကွန်မြူနစ်ပါတီက ရေးဆွဲပေးတဲ့ ..  
ဗကပ စစ်ရေးစီမံချက်မှာ …"၄၀၄တပ်ဖွဲ့ ။ သံလွင်အရှေ့ခြမ်း တရုတ်နယ်စပ် ကိုးကန့်နယ်မြေ….  
ဖုန်ကြားရှင် တပ်ဖွဲ့များကို အခြေခံကာ ….သံလွင်အရှေ့ခြမ်းတစ်ခုလုံးကို ..  
တိုးချဲ့ သိမ်းပိုက်ရန်"လို့ ပါရှိပါတယ် …  
  
အဲဒီ စီမံချက်အတိုင်း …၁၉၆၈ ဇန်န၀ါရီလ ၁ရက်နေ့ မှာ …ဗကပ နဲ့  တရုတ်တပ်နီတော်ဟာ …  
အရှေ့ မြောက်ဒေသက မုန်းကိုးစခန်းကို စတိုက်ပါတယ် …ကိုးကန့် ဒေသကို ထိန်းချုပ်လိုက်ပြီး …  
ဖုန်ကြားရှင် အပါအ၀င် ...ကိုးကန့် ကာကွယ်ရေးတပ်တွေကို …ဗကပထဲကို ဆွဲသွင်းလိုက်ပါတယ် …  
ဖုန်ကြားရှင်ကတော့ …ကိုးကန့် ခရိုင် ကာကွယ်ရေးခေါင်းဆောင်ရာထူး …  
ခန့် အပ်ခြင်း ခံရပါတယ် …  
  
ဗကပဟာ ၂ နှစ်အတွင်း ….ရှမ်းမြောက်ရဲ့  ...ဧရိယာအတော်များများကို ထိန်းချုပ်လိုက်ပြီး…  
၁၉၇၁ နိူဝင်ဘာ ၁၉ မှာ ….ရက် ၄၀ ကွမ်းလုံတိုက်ပွဲ ကို စတိုက်ပါတယ် …ဒီ ကွမ်းလုံစစ်ပွဲမှာ …  
ဖုန်ကြားရှင်ဟာ တပ်မဟာမှူးအဖြစ် ပါဝင်ခဲ့ပါတယ် …  
မိုင်းယန်း တိုက်ပွဲ ပြီးသွားတဲ့ နောက် ...၁၉၈၉ မှာ ....ဖုန်ကြားရှင် နဲ့ အဖွဲ့ ဟာ …ဗကပကနေ ခွဲထွက်ပြီး အစိုးရနဲ့  ငြိမ်းချမ်းရေးယူပါတယ် …ကိုးကန့် အထူးဒေသ ၁ အဖြစ်သတ်မှတ်ပေးခံရပြီး …  
MyanmarNationalDemocraticAllianceArmy(MNDAA)မြန်မာအမျိုးသားဒီမိုကရက်တစ်မဟာမိတ်  
စစ်တပ်ကို …ဖွဲ့စည်းတည်ထောင်ပါတယ် …  
  
၁၉၉၆ ၀န်းကျင်မှာ ...ဖုန်ကြားရှင် နဲ့  ရန်မျိုးလျံတို့  ပြသနာဖြစ်ကြပြီး ...နှစ်ဘက်လက်နက်ကိုင် တိုက်ကြလို့  ...တပ်မတော်က ၀င်ထိန်းသိမ်းခဲ့ရပါတယ် ...  
၂၀၀၀ ပြည့်နှစ် ၀န်းကျင်မှာလဲ ...မုန်းကိုး အရေးအခင်း ဆက်ဖြစ်ပွားလို့  ...တပ်မတော်ကပဲ ၀င်ဖြေရှင်းခဲ့ရပါတယ် ...

[](http://4.bp.blogspot.com/--Jkt4i5kLhA/VOMZjhCP6eI/AAAAAAAABnM/PEjQlt4Hxz0/s1600/10984048_698509060261992_7207196034236752703_n.jpg)

 ၂၀၀၉ ခုနှစ်မှာတော့ …မူးယစ်ဆေးဝါး နဲ့ လက်နက်စက်ရုံကိစ္စများကြောင့် …အစိုးရ နဲ့ ပဋိပက္ခ ဖြစ်ပွားပါတယ် ….ရဲတပ်ဖွဲ့ ဝင် ၁၁ ဦးကို ပစ်သတ်လိုက်တဲ့ အတွက် …  
တပ်မတော်ရဲ့  ...လိုက်လံတိုက်ခိုက်ချေမှုန်းခြင်းကို ခံရပါတယ် …  
ဖုန်ကြားရှင်ဟာ ....တရုတ်ပြည်ထဲကို ၀င်ပြေးခဲ့ပြီး …ငါး နှစ်အကြာမှာ ….အခုလို ပြန်ပြီး စစ်ပွဲကို စတင်ခဲ့တာ ဖြစ်ပါတယ် … ။ ။  
  
စဦးအခြေအနေ  
  
ပြသနာ၏ အစမှာ …တရုတ်နိူင်ငံထုတ် Globle Time သတင်းစာတွင် …ဖော်ပြပါရှိသော …  
ဖုန်ကြားရှင် ပြန်လာတော့မည်ဟူသော ဆောင်းပါးဖြစ်သည် …  
ထိုဆောင်းပါးကို စတင်ဖော်ပြသည့်ရက်စွဲမှာ …၃၀.၁၂.၂၀၁၄ရက်နေ့ ရက်စွဲဖြင့် ဖြစ်ပြီး …  
ထိုနောက်ပိုင်းမှ စ၍ …ကိုးကန့် ဒေသ ထိစပ်နယ်မြေအတွင်းရှိ တပ်များအား …မြန်မာ့ တပ်မတော်မှ စတင်တပ်လှန့် ထားခဲ့သည် …  
  
ဇန်န၀ါရီလအတွင်း…အမျိုးအစား ခွဲခြားမရသော …ရန်သူ လှုပ်ရှားမှု အနည်းအကျဉ်းသာရှိခဲ့သည်…  
သို့ သော်…ဖေဖော်ဝါရီ ၉ရက်နေ့  နံနက်၅နာရီခွဲခန့် …နှင်းမကွဲသေးမီ …  
ကွမ်းလုံ၏ မြောက်ဘက် တောက်ရွှေကျေးရွှာသို့  …ဖိုးဝှီးကား အစီး ၂၀ ခန့်  ရောက်ရှိလာ၏ …  
ကျေးရွာပြည်သူ့ စစ် လက်နက်များအားလုံး သိမ်းခံရသည် …ရန်သူ့ လှုပ်ရှားမှု သတင်းအစပင် ဖြစ်သည် …တောက်ရွှေ ပြည်သူ့ စစ်များ၏ ကနဦး သတင်းပို့ ချက်သည် …  
ဒကစ လောက်ကိုင်သို့  …နံနက် ၇ နာရီအချိန်ခန့် တွင် စတင်ရောက်ရှိလာလေသည် …  
ဒကစ လောက်ကိုင်သည် …ရန်သူ ဆုတ်ခွာမည်ထင်သော လမ်းကြောင်းများအား …  
လိုက်လံ ပိတ်ဆို့  ရှင်းလင်းရန် ….တပ်ရင်း သုံးခုမှ စစ်ကြောင်း ၃ခုအား ..  
စတင် အမိန့် ပေးလိုက်သည် …

[](http://1.bp.blogspot.com/-gZL1JMohXj8/VOMceHmfvcI/AAAAAAAABno/OtgI4yMUosw/s1600/yan%2Bye%2Baung.jpg)

 ဒေသကွပ်ကဲမှု စစ်ဋ္ဌာနချုပ် လောက်ကိုင်သည် …၁၉၉၉ ခုနှစ် ၀န်းကျင်ကစတင်တည်ဆောက်ခဲ့သော ..အခြေချ တပ်မဖြစ်ပြီး …ခြေလျင် ခြေမြန် ၅ ရင်းနှင့် …လက်ရုံးတပ်ရင်း ၅ ရင်း ပါဝင်သည် …  
ဒကစ ၏ အဓိက တာဝန်မှာ …နယ်မြေစိုးမိုးရေး နှင့် လုံခြုံရေး ဖြစ်သည် ….  
တပ်ဖြန့် ခွဲမှုမှာ …ဒကစတွင် ခြေမြန်တပ်ရင်း ၁ရင်း …အမြောက်တပ် ၊ ဆက်သွယ်ရေးတပ်နှင့်…  
ဆေးတပ် တစ်ခုတို့  တွဲဖက်ထားရှိပြီး …ကျန် ခြေလျင်ခြေမြန် တပ်များမှာ ….လောက်ကိုင်ဒေသ တစ်ခုလုံးတွင် ဖြန့် ခွဲ နေရာချထားသည် …အစွန်ဆုံးတပ်မှာ ကုန်းကြမ်းရှိ ခလရ ၁၂၅ ဖြစ်ပြီး ….  
နွေနှင့် ဆောင်းဥတုတွင် …လောက်ကိုင်နှင့် တစ်ရက်ခရီးခန့် ရှိသည် ….  
  
တိုက်ပွဲစတင်ခြင်း  
  
ခလရ ၁၂၅ မှ တပ်ရင်းမှူး ဦးစီး စစ်ကြောင်းသည် …ဒကစ ၏ အမိန့် အတိုင်း …  
နယ်မြေတွင်းလိုက်လံ ရှင်းလင်းစဉ် ..၁၀၀၀ ချိန်ခန့် တွင် …ရန်သူ အင်အား ၂၀၀ ခန့် မှ …  
ကြိုတင်နေရာယူ ပိတ်ဆို့ တိုက်ခိုက်ခြင်းအား …စတင် ခံရပါတော့သည် …  
မနှေးမနှောင်း အချိန်ခန့် မှာပင် …တောင်ဘက်မှ ရန်သူအား ရှင်းလင်းလာသော …ခလရ ၁၂၉ စစ်ကြောင်း တစ်ကြောင်းအား …ရန်သူ အင်အား ၂၀၀ ခန့် မှ လည်းကောင်း …မော်ထိုက်စခန်းအား …  
ရန်သူ အင်အား ၁၀၀ ခန့် မှ လည်းကောင်း ….ခလရ ၁၂၅ ရင်းဋ္ဌာနချုပ်အား …အင်အား ၂၀၀ခန့် မှ လည်းကောင်း…ခလရ ၁၂၉ ဋ္ဌာနချုပ်အား ...အင်အား ၂၀၀ ခန့် မှ လည်းကောင်း ....  
စတင် ၀ိုင်းဝန်းတိုက်ခိုက်ပါတော့သည် ….  
  
တပ်ရင်းဋ္ဌာနချုပ်များသည် …ကြိုတင် တပ်လှန့် အမိန့် ရရှိထားသည့် အတွက် …ကောင်းစွာခံစစ်ပြင်ဆင်ထားပြီး ဖြစ်နေသဖြင့် …တိုက်ပွဲ စလျှင် စချင်း …ရဲမေ များအပါအ၀င် နောက်ချန် စစ်သည်များဖြင့် …တက်ညီလက်ညီ ခုခံကြရာ …ရန်သူများ ရှေ့ မတိုးနိူင်ပဲ ရပ်တန့် သွားရသော်လည်း …လမ်းကြောင်းတွင် ပိတ်မိနေသည့် ...ခလရ ၁၂၅ စစ်ကြောင်းတွင် …အရာရှိ စစ်သည် ၁၁ ဦးကျဆုံးကာ …၁၃ ဦးဒဏ်ရာရရှိထားပြီး …ခလရ ၁၂၉ စစ်ကြောင်းတွင် …စစ်သည် ၅ ဦးကျဆုံးကာ ၂ ဦးဒဏ်ရာရရှိသွားသည် …မော်ထိုက်စခန်းတွင်မူ …စစ်သည် ၄ ဦးဒဏ်ရာရရှိပြီး …ခုခံအားမှာ ပျော့သထက် ပျော့လာလေသည် …

[](http://1.bp.blogspot.com/--onm3lyQVYI/VOMe28Rf19I/AAAAAAAABoE/SBapi3TT7A4/s1600/12-14.jpg)

 အချိန်ကား ၁၄၀၀ ချိန်ခန့်  သို့  …  
ရောက်ရှိနေပြီ ဖြစ်ပြီး ….  
လောက်ကိုင်ဒေသ စစ်ပွဲများ စတင်ပြီ ဖြစ်သည် ….  
  
ဒကစနှင့် တိုင်းစစ်ဌာနချုပ်၏ သတင်းပေးပို့ ချက်အရ …ကက( ကြည်း ) စစ်ဆင်ရေးသည် ….  
၁၀၃၀ ချိန်ခန့်  ခလရ ၁၂၅ စစ်ကြောင်းနှင့် …စတင် ထိတွေ့ စဉ်ကပင် …သတင်းပေးပို့ ချက်များအား …တောက်လျောက်ရရှိနေပြီ ဖြစ်သည် …ဆက်တိုက် တက်လာသော …  
တိုက်ပွဲကြေးနန်းသတင်းများအရ …စစ်ဆင်ရေး နယ်မြေအနီးရှိ …ရမခ လက်အောက်ခံ အမှတ် ၁၄၃ ခြေလျင်တပ်ရင်းအား…ကုန်းကြမ်းသို့  စစ်ကူစတင်စေလွှတ်ခဲ့သည် …သိန်းနီရှိ အမှတ်၁၆ စစ်ဆင်ရေး ကွပ်ကဲမှု ဋ္ဌာနချုပ်အား…ကြိုတင် သတိပေးအမိန့်  ထုတ်ပြန်လိုက်သည် …

[](http://1.bp.blogspot.com/-1Vb184TqxUk/VOMZ1ZmSAfI/AAAAAAAABnU/vbkiAP-s0Sk/s1600/ym2.jpg)

အချိန်ကား ၁၄ ၃၀ ချိန်ခန့်  …   
တစ်ဆက်တည်းမှာပင် ….၀ိုင်းပတ် ပိတ်ဆို့ ခံနေရသော စစ်ကြောင်းများအနက် …..  
အခြေအနေ ဆိုးရွားသည့် ခလရ ၁၂၅ စစ်ကြောင်းအား …လေကြောင်း ပစ်ကူပေးရန် အမိန့် ပေးခဲ့ရာ …လားရှိုးအခြေစိုက် …MI 35 တိုက်ခိုက်ရေး ရဟတ်ယာဉ်၂စီး ပျံတက်သွားပြီး …  
ရော့ကက်များ စက်အမြောက်များဖြင့် …ရန်သူအား ပစ်ခတ်ခဲ့သဖြင့် …ခလရ ၁၂၅ မှာ အတော် အသက်ရူချောင်သွားရလေသည် ….  
    
  
  
စစ်ကူများရောက်ရှိခြင်း ၊ ပိတ်ဆို.ဖြတ်တောက်ခံရခြင်း   
  
  
တာမိုးညဲ ၊ မုံးစီးတာပါးလမ်းမှ တက်သွားသော …ခလရ ၁၄၃ သည် ၁၉၀၀ချိန်ခန့် တွင် …  
ကုန်းကြမ်းသို့ စတင်ဝင်ရောက်သွားသည် …တိုက်ပွဲ ဖြစ်ပွားပြီး ၉ နာရီအတွင်း ….  
ပထမဆုံး ရောက်ရှိလာသော စစ်ကူတပ်ရင်းဖြစ်သော်လည်း. ..၀ိုင်းပတ် ပိတ်ဆို့ ထားခံရသည့် …  
ခလရ ၁၂၅ စစ်ကြောင်းသို့ မရောက်ရှိနိူင်ပဲ …ရန်သူ့ ဖြတ်တောက်ရေး အဖွဲ့  အင်အား၂၀၀ ခန့် မှ ..  
လမ်းတစ်ဝက်တွင် ...ရင်ဆိုင်ထိန်းချုပ်ထားခြင်း ခံလိုက်ရသည် …

[](http://2.bp.blogspot.com/-44LcZpr7P8Q/VOMcxQaPtJI/AAAAAAAABnw/i5Mgm1Bk-EY/s1600/11006413_698700613576170_7606001818116303987_n.jpg)

 ၂၁၀၀ ချိန်ခန့် တွင် …စစ်ကူစစ်ကြောင်းမှူးမှ အမြောက်ပစ်ကူတောင်းခံခဲ့ သဖြင့် …  
ဒေသတွင်းရှိ တပ်မတော် အမြောက်စခန်းများမှ …၁၀၅ မီလီမီတာ ဟောင်ဝဇ်ဇာ အမြောက်များဖြင့် …  
စတင် ပစ်ခတ်ခဲ့ပြီး …ရှေ့ တန်း စစ်ကြောင်းမှူးများမှ ...  
အမြောက်အကဲကြည့် အဖြစ် ဆောင်ရွက်ခဲ့ကြသည် ….  
  
လတ်တလော အခြေအနေတွင် …ဒကစ ရှိ တပ်များမှာ ...ထိတွေ့ မှု မဖြစ်ပွားသေးသော်လည်း ..  
အပေါ်ပိုင်းတွင် ...တိုက်ပွဲများ ပြင်းထန်စွာ ဖြစ်ပွားနေပြီ ဖြစ်သည် …ဒကစတွင် တပ်အသင့်နေရာယူထားပြီး …ရဲမေများပါ ၀င်ရောက်နေရာယူထားသည် ….ဒကစသည် ...  
အရန်စစ်ကြောင်းအဖြစ်ချန်ထားသည့် …ခလရ ၁၂၈ စစ်ကြောင်းအား …  
တာရွှေထန်ရှိ ထောက်ပို့ နှင့် ….စစ်အင်ဂျင်နီယာ တပ်ရင်းများအား…ကာကွယ်ရန် စေလွှတ်လိုက်သည် ….ထို စစ်ကြောင်းသည် ကံကောင်းထောက်မစွာဖြင့် …  
ရန်သူ ဖြတ်တောက်မှု မခံရဘဲ ….တာရွှေထန်သို့  ချောမောစွာ ရောက်ရှိသွားသည် ….

[](http://2.bp.blogspot.com/-fhkGXa8iKvM/VOMffQtaBgI/AAAAAAAABoM/4GncbT-UZMY/s1600/safe_image.php.jpg)

 ၁၆၀၀ ချိန်ခန့် တွင် …  
သိန်းနီမှ စကခ ၁၆ စစ်ကူတပ်များ …  
စတင်ထွက်ခွာလေသည် …  
  
စကခ ၁၆ တပ်များ၏ တည်ရှိပုံအရ …သိန်းနီ နှင့် လားရှိုးတွင် ဖြန့် ခွဲထားရှိထားရာ …  
စကခမှူးသည် လားရှိုးရှိ တပ်များအား …မစောင့်ဆိုင်းတော့ဘဲ …  
သိန်းနီရှိ တပ်များဖြင့်ပင် ….မုံးစီး -တာပါးလမ်းမှ တစ်ကြောင်း ….ချင်းရွှေဟော်- လောက်ကိုင် လမ်းမှတစ်ကြောင်း …အသီးသီး စတင်ချီတက် ကြပြီး …လောက်က်ိုင် - ချင်းရွှေဟော် လမ်းကြောင်းမှ …ချီတက်သွားသည့် စစ်ကြောင်းမှာ …ထိုနေ့ ည ၂၂၀၀ ချိန်ခန့် တွင် …  
လောက်ကိုင်သို့  ရောက်ရှိလာသည် …..  
  
တာမိုးညဲ - မုံးစီး ဘက်မှ ဖြတ်ဝင်သော စစ်ကြောင်းမှာ …နံနက် လင်းအားကြီးအချိန်တွင် ….  
တာပါးကူးတို့ ဆိပ်ကို ဖြတ်ကျော်ကာ…ကုန်းကြမ်း သို့  စတင် ၀င်ရောက်လာလေသည် …တိုက်ပွဲ စတင်ဖြစ်ပွားပြီး ….၁၈ နာရီ အတွင်း တပ်မတော်၏ ခြေမြန်တပ်မတစ်ခု …တိုက်ပွဲဖြစ်ပွားရာ နေရာသို့  …စတင် ချဉ်းနင်း ၀င်ရောက်လာပြီ ဖြစ်သည် ….။ ။  
  
လာက်ကိုင်သို့  ရောက်ရှိလာသည့် …စကခ ၁၆ တပ်များသည် …ညတွင်းချင်းပင် …  
တပ်ဖြန့် ခွဲနေရာချမှုများ ပြုလုပ်ကြသည် ….တပ်ရင်း ၁ရင်းမှာ ...ချင်းရွှေဟော်နှင့် လောက်ကိုင်ကြား …ဆက်သွယ်ရေး လမ်းကြောင်း ..အချက်အချာနေရာများတွင် …၀င်ရောက် နေရာယူလိုက်သည် …  
ထိုအချိန်တွင်ပင် …လားရှိုးမှ ချီတက်လာသော …စကခ ၁၆ လက်အောက်ခံ တပ်ရင်း ၂ ရင်းလည်း …  
လောက်ကိုင်သို့  ရောက်ရှိလာပြီ ဖြစ်သဖြင့် …ပိတ်ဆို့ ခံနေရသော တပ်ရင်းများအား ကယ်ထုတ်ရန် ….တပ်ရင်း ၃ရင်းမှာ ညတွင်းချင်းပင် …တာရွှေထန်သို့  ဆက်လက်ချီတက်ရာ …  
၀၄ ၃၀ ချိန် ခန့် တွင် …တာရွှေထန်သို့  ရောက်ရှိသွားသည် …  
  
သံလွင်မြစ်အား …တာပါးမှ ဖြတ်ကျော်ပြီးဝင်ရောက်လာသော …စကခ ၁၆ တစ်ဗျူဟာ သုံးရင်းမှာလည်း …မနက် လင်းအားကြီး အချိန်ခန့် တွင် …ကုန်းကြမ်းရှိ ခလရ ၁၂၅ ဋ္ဌာနချုပ်သို့  ရောက်ရှိလာခဲ့ပြီး …ရမခ ကွပ်ကဲမှုအောက်ရှိ စစ်ကူစစ်ကြောင်း …ခလရ ၁၃၄ အား တိုက်ခိုက်နေသည့် ရန်သူများအား …၀င်ရောက် လုံးထွေးတိုက်ခိုက်ရာ …ရန်သူများ ဆုတ်ခွာသွားပြီး …မိမိ ခလရ ၁၃၄ စစ်ကြောင်းနှင့် ….ပြန်လည်ပူးပေါင်းမိသွားလေသည် ….  
  
သို့ သော် …ကနဦး စတင် တိုက်ပွဲဖြစ်ပွားခဲ့သော ….ခလရ ၁၂၅ စစ်ကြောင်းမှာ …  
လမ်းကြောင်းတွင် ...ပိတ်ဆို့ တိုက်ခိုက်ခံနေရဆဲ ဖြစ်သည် ….တာရွှေထန်သို့  ၀၄ ၃၀ ချိန်တွင် ရောက်ရှိလာသော …တပ်ရင်း ၃ရင်း အနက်မှ …ခမရ ၅၂၂ စစ်ကြောင်းသည် …  
ပိတ်ဆို့ ခံ ခလရ ၁၂၅ စစ်ကြောင်းအား ကယ်ထုတ်ရန် …ချက်ချင်းပင် ဆက်လက်ချီတက်လေသည်…  
ခလရ ၁၂၅ စစ်ကြောင်း ခုခံတိုက်ခိုက်နေသည်မှာ …၁၈ နာရီ ခန့် ကြာမြင့်နေပြီ ဖြစ်သဖြင့် …  
အလျင်အမြန် ချီတက်ကြရာ …၀၆ ၃၀ ချိန့် ခန့် တွင် …၁၈ မိုင် လမ်းဆုံ အနီး၌  
ကြိုတင်နေရာယူစောင့်ဆိုင်းနေသော …ရန်သူ အင်အား ၄၀၀ ခန့် ၏ ခြုံခို တိုက်ခိုက်ခြင်းကို …  
အငိုက်မိ ခံရလေတော့သည် ….  
  
ခမရ ၅၂၂ စစ်ကြောင်းအား ...တိုက်ခိုက်သော ရန်သူများသည် …လမ်း၏ မျက်နှာမူရာ နှင့် ...  
ဘေးဘက်ရှိ တောင်ကုန်းများပေါ်တွင် …ပစ်ကျင်းများတူးကာ ...အသင့်နေရာယူထားခြင်းဖြစ်သည် …ခမရ ၅၂၂ သည် စတင်ပစ်ခတ်ခံရသည်နှင့် …ကားများပေါ်မှ အလျှင်အမြန်ဆင်းကာ…  
နေရာယူ ပြန်လည် ပစ်ခတ်လေသည် …  
  
သို့ သော် …ရန်သူ၏ ပစ်ခတ်မှုမှာ ပြင်းထန်လှသဖြင့် …စစ်သည်အချို့  ကားပေါ်တွင် ကျဆုံးပြီး …  
တပ်ရင်းမှူး ဦးစီး အဖွဲ့  မှာ လမ်းညာဘက်ရှိ လျိုအတွင်း …ဒု ရင်းမှူး ဦးစီး အဖွဲ့ မှာ …  
လမ်းဘယ်ဘက် ရေနူတ်မြောင်းအတွင်းမှ …ရန်သူကို ခုခံနေရတော့လေသည် …ရန်သူကား စက်လတ်နှင့် ဒုံးပစ်လောင်ချာများကို …ဖောဖောသီသီ သုံးကာ …စစ်ကြောင်းတစ်ခုလုံးကို ပစ်ခတ်ထိန်းချုပ်ထားပြီး …တောင်ပေါ်မှ လက်ပစ်ဗုံးများ တောက်လျောက် လှိမ့်ချလေသည် …  
မိမိ စစ်ကြောင်းတစ်ခုလုံး ...ရန်သူ့ ပစ်အားအောက်တွင် …ရုန်းထွက်၍ မရနိူင်တော့ပေ …  
  
လမ်းကြောင်းပေါ်တွင် ပိတ်ဆို့ ခံနေရသော …ခလရ ၁၂၅ စစ်ကြောင်းမှာ …  
တာပါးဘက်မှ တက်လာသည့် …ခလရ ၁၄၃ နှင့် စကခ ၁၆ စစ်ကူတပ်များ ..ဆက်လက်ချီတက်လာမှုကြောင့် …ရန်သူ များ စတင်ဆုတ်ခွာ သွားသဖြင့် …မိမိ တပ်များ နှင့် ၁၀ ၃၀ ချိန့် တွင် …ပြန်လည် ပူးပေါင်းမိသွားလေသည် …  
တာရွှေထန်တွင် ကျန်ခဲ့သည့် …စကခ ၁၆ လက်အောက်ခံ ခလရ ၆၈ သည် …တိုက်ပွဲ ဖြစ်ပွားသံကြားသည်နှင့် …ဆက်သွယ်ရေးစက်ကို ဖွင့်ကာ …တောက်လျောက် နားထောင်နေသည် …  
သို့ သော် …မည်သည့် အဆက်အသွယ်မှ မကြားရသဖြင့် …ခမရ ၅၂၂ သို့ ဆက်သွယ်ရာ ..  
အဆက်အသွယ် မရရှိခဲ့ပေ …

[](http://3.bp.blogspot.com/-uhiGM1J7_TQ/VOMZEm_4z6I/AAAAAAAABnE/4NuVMB_WCus/s1600/%E1%81%83.jpg)

 သို့ ဖြစ်ရာ ...  
ရတ ခလရ ၆၈ ...  
ခေတ္တရင်းမှူး ဗိုလ်မှူး ၀င်းထွန်းအောင်သည် …  
စကခမှူးထံ အခြေအနေကို တင်ပြပြီး …  
ချက်ချင်းပင် စစ်ကူလိုက်လေတော့သည် …  
  
စစ်ကူစစ်ကြောင်းသည် …၀၉ ၀၀ ချိန်ခန့် တွင် ….တိုက်ပွဲ ဖြစ်ပွားရာ ဧရိယာအတွင်းသို့ …  
စတင်ဝင်ရောက်လာရာ…ကိုက် ၅၀၀ ခန့် အကွာအရောက်တွင် …ရန်သူ့  စက်သေနတ်ကြီး ၏ စတင်ပစ်ခတ်မှုကို ခံရပြီး …အာပီဂျီများဖြင့် တလစပ်ပစ်ခတ်မှု ကြောင့်….ပွိုင့် တပ်စုမှ အရာရှိမှာ …  
ချက်ချင်းဒဏ်ရာရရှိသွားလေသည် ….  
  
ခလရ ၆၈ ခေတ္တရင်းမှူး ဗိုလ်မှူးဝင်းထွန်းအောင်သည် …စစ်ကြောင်း ၂ အား …လမ်း၏ ဗယ်ဘက်တောင်ကုန်းပေါ်သို့  …တက်ရောက်နေရာယူစေခဲ့ပြီး …ရင်းမှူး ဦးစီး စစ်ကြောင်း ၁မှာ ...  
ညာဘက်တောင်ကြောပေါ်သို့ …ချက်ချင်း တက်ရောက်နေရာယူခဲ့သည် …ချက်ချင်းဆိုသလိုပင် …  
စစ်ကြောင်းရုံး နှစ်ခုမှ ၈၁ မမ စိန်ပြောင်းများက …ရန်သူ နေရာယူထားသော ကုန်းများအား …  
တန်ပြန် ပစ်ခတ်ကြရာ …အောက်ဘက်တွင် ပိတ်မိနေသော …ခမရ ၅၂၂ မှာ အတော်အတန် …  
သက်သာရာ ရရှိသွားလေသည် ….  
  


လေကြောင်းပစ်ကူ

[](http://1.bp.blogspot.com/-eXO0rVcyInc/VOMhlpiDEaI/AAAAAAAABoY/WE-Qbw7ha1g/s1600/10991064_649338841860797_7144790781366683829_n.jpg)

ထိုအချိန်တွင် ခမရ ၅၂၂ ပိတ်မိနေသည်မှာ …၅ နာရီခန့် ကြာမြင့်သွားပြီ ဖြစ်ပြီး …  
ရန်သူ့  ကျားထိုးမှုကို သုံးကြိမ်ခန့်  …ခုခံတွန်းလှန်ခဲ့ ပြီး ဖြစ်လေသည်…ထိုအချိန်တွင်ပင် ….  
ဆက်သွယ်ရေးစက်မှ ...စစ်ကြောင်းအားလုံး နေရာယူထားရန် နှင့် ...ပစ်မှတ်ကို ညွှန်ပြပေးရန် စက်သံတစ်ခု ပေါ်လာသည် ….၁၁၃၀ ချိန်ခန့်  ...မြူနှင်းများ ကောင်းစွာကွဲသွားပြီ ဖြစ်သဖြင့် …  
လေကြောင်း ပစ်ကူများ ရောက်ရှိလာပြီ ဖြစ်သည် ….  
  
ရန်သူနေရာယူထားသော တောင်စောင်းများတစ်လျောက် ….ရော့ကက်များ ထိမှန်ပေါက်ကွဲပြီးမှ ….  
MI 35 ရဟတ်ယာဉ်များကို စတင်မြင်တွေ့ ရသည် …ထို့ နောက် …. စက်အမြောက်များဖြင့် …  
နောက်တစ်ခေါက် … နောက်တစ်ခေါက် ….သို့ သော်လည်း …ရန်သူသည် ပစ်ကျင်းများအတွင်း …ကောင်းစွာ နေရာယူထားသဖြင့် …အထိအခိုက် အရှအနာကား …မပြောပလောက်ပေ …  
ခလရ ၆၈ ခေတ္တတပ်ရင်းမှူး သည် …အခြေအနေကို သုံးသပ်ပြီး ခွဲရုံး နှစ်စုအား …  
ညာဘက်မှ ပတ်ကာ လျိုအတွင်းမှ ချဉ်းကပ်ပြီး …ခမရ ၅၂၂ ဒုရင်းမှူး နှင့် အဖွဲ့ ...  
ပိတ်မိနေသော ကားလမ်းအနီးသို့  …အရောက် ထိုးဖောက်ရန် အမိန့် ပေးလိုက်သည် ….ရန်သူမှာ မြေအနေအထားအရ ….အလွန်ကောင်းမွန်နေသဖြင့် …ထိုးဖောက်နေသော တပ်ခွဲမှာ …  
အတော် ခက်ခက်ခဲခဲ ချီတက်နေရလေသည် ….  
  
တစ်ကြိမ်တွင်မူ…လမ်းနားထိ ရောက်လာခါနီးမှ …ရန်သူ ဒုံးပစ်လောင်ချာများ စုပြုံပစ်ခတ်သဖြင့် …  
နောက်ပြန်လန်ကျလာခဲ့သည် …လေကြောင်း ပစ်ကူ သုံးကြိမ်တိုင် ပစ်ခတ်ခဲ့သော်လည်း …  
ရန်သူ မှာ ဆုတ်ခွာမှု မရှိသေး ….အပေါ်စီးမှ ကောင်းစွာပစ်ခတ်နိူင်ဆဲ ဖြစ်သည် …  
ဗိုလ်မှူး ၀င်းထွန်းအောင် သည် …စစ်ကြောင်းရုံးမှ စက်လတ်နှင့် ဒုံးပစ်လောင်ချာများအား …  
အရှေ့ တွင် ထိုးဖောက်နေသည့် ခွဲရုံးသို့ ပို့ ပေးလိုက်ပြီး …တပ်ခွဲအား ဦးနှိမ်ပစ်ခတ်နေသော ….  
ကားလမ်းအထက်ရှိ ရန်သူအား …အနီးကပ် စုပြုံပစ်ခတ်စေသည် …တစ်ချိန်တည်းမှာပင် …  
စစ်ကြောင်းရုံး ရှိ မော်တာများကလည်း …အပြင်းအထန် ပစ်ခတ်ရာ …  
ည သန်းခေါင် ၃နာရီ အချိန်ခန့် တွင် …စစ်ကူ တပ်ခွဲမှာ ...ကားလမ်းမအနီးသို့  မေးတင်မိသွားလေသည် …  
  
ထိုအချိန်တွင် …ပိတ်ဆို့ ခံနေရသော ခမရ ၅၂၂ မှာ …ဘယ်နှစ်ကြိမ်မြောက်မှန်း မသိတော့သော …  
ရန်သူ့  လုံးထွေးမှုကို …ခုခံ တွန်းလှန်နေဆဲ ဖြစ်သည် ….မိမိဘက်မှ ကံကောင်းသည့် အချက်မှာ ...  
ခမရ ၅၂၂ အား ရန်သူ ကျားတက်ထိုးတိုင်း ...ခလရ ၆၈ စစ်ကြောင်း ၁ ၊ ၂ ...စစ်ကြောင်းရုံးများမှ ...  
ဒုံးပစ်လောင်ချာများဖြင့် ၀ိုင်းဝန်းပစ်ခတ်သဖြင့် ...ရန်သူ့ ထိုးစစ် အရှိန် ...  
အားပျော့ပျော့ သွားခြင်း ဖြစ်သည် ...ကားလမ်းမအား မေးတင်မိသွားသော …ခလရ ၆၈ တပ်ခွဲသည် …ကားလမ်းနှင့် အနီးဆုံးကုန်းအား …၀၃ ၃၀ ချိန်တွင် ကျားတက်ထိုးရာ ….ပြန်လည် လန်ကျလာခဲ့သည် …  
၀၄၀၀ ချိန်တွင် ခေတ္တတပ်ရင်းမှူး၏ ကွပ်ကဲမှုဖြင့် …စစ်ကြောင်း နှစ်ကြောင်းလုံးမှ …လက်နက်ကြီးများဖြင့် ၀ိုင်းဝန်းပစ်ခတ်ကြပြီး …အသေခံ တက်လုံးရာ …  
ကုန်းပေါ်မှ ရန်သူများအားလုံး ဆင်းပြေးရလေတော့သည် …၀၄၃၀ ချိန်ခန့် တွင် …  
ခမရ ၅၂၂ မှ ခုခံနေသည့် ဒုရင်းမှူး စစ်ကြောင်းနှင့် ….ထိုးဖောက်ဝင်ရောက်လာသော …  
ခလရ ၆၈၏ စစ်ကူတပ်ခွဲတို့  ပူးပေါင်းမိသွားပြီ ဖြစ်သည် …  
  
တစ်ဆက်တည်းမှာပင် …စစ်ကြောင်း ၂ မှ ....လက်နက်ကြီးပစ်ကူပေးထားပြီး .…  
ဗိုလ်မှူးဝင်းထွန်းအောင်၏ စစ်ကြောင်း ၁ မှ....ရန်သူ့ တောင်ကုန်းများအား တက်လုံးရာ ....  
ရန်သူများ စတင် ဆုတ်ခွာရလေတော့သည် …

[](http://1.bp.blogspot.com/-R-yfwPxi7C0/VOMYyBayPDI/AAAAAAAABm8/DJX3-yMunYM/s1600/%E1%81%83%E1%80%80.jpg)

 ၀၆၀၀ ချိန်ခန့် တွင် …  
စစ်ကူ ခလရ ၆၈ နှင့် ခမရ ၅၂၂ တို့ …  
အားလုံး ပူးပေါင်းမိသွားပြီ ဖြစ်သည် ….  
  
ခလရ ၆၈ ခေတ္တရင်းမှူးသည် …စစ်ကြောင်း ၁ အား ...ဘေးပတ်လည်ကုန်းများတွင် …  
ယာယီ ခံစစ်ပြင်စေခဲ့ပြီး …စစ်ကြောင်း ၂ အား လူနာများကို ထမ်းပိုးကာ…တာရွှေထန် အနီးရှိ ကားများရှိရာသို့  …ချက်ချင်း သယ်ထုတ်စေခဲ့သည် ….ကျဆုံး စစ်သည်များ၏ အလောင်းနှင့် လက်နက်များအား…ပိုက်စိတ်တိုက် ရှာဖွေသယ်ယူခဲ့ပြီး …၁၁ ၃၀ ချိန်ခန့် တွင် ပြန်လည် ဆုတ်ခွာလာခဲ့ရာ …၁၅၀၀ ချိန်ခန့် တွင် …တာရွှေထန်သို့  ပြန်လည်ရောက်ရှိ အခြေပြုနိူင်ခဲ့သည် …  
  
ထိုတိုက်ပွဲတွင် …  
ခမရ ၅၂၂ မှ စစ်သည် ၁+၂၉ ဦးကျဆုံးကာ …  
၈ + ၃၉ ဦး ဒဏ်ရာရရှိခဲ့ပါသည် …  
  
ခလရ ၆၈ စစ်ကူ စစ်ကြောင်းမှ …..မိမိ စစ်သည်အားလုံး၏ …  
အလောင်း နှင့် လက်နက်များ ..တစ်ခုမကျန် ပြန်လည်သယ်ယူနိူင်ခဲ့ပါသည် ….

[](http://1.bp.blogspot.com/-sGonZFQZjTw/VP0ZZeIIrnI/AAAAAAAA90Y/KY3bnreNQn8/s1600/11050635_709643025815262_6965810058912472852_n.jpg)

ကြက်ခြေနီ ယာဉ်တန်းများအား …  
ချောင်းမြောင်း ပစ်ခတ်တိုက်ခိုက်ခဲ့သည့် …  
လောက်ကိုင် - ချင်းရွှေဟော် လမ်းကြောင်း …  
လုံထန် တောင်ကြောအား ...  
တပ်မတော်မှ ..  
စတင် ရှင်းလင်းတိုက်ခိုက်ပြီ ဖြစ်သည် ...  
  
  
ရန်သူ့ စခန်းများသည် ..…  
လုံထန်ကြော နှင့် ...  
အနီးတစ်ဝိုက် တောင်ကြောများတွင် ...  
ဘန်ကာများ ...  
မြေခွေးကျင်းများတူးပြီး …  
လက်နက်ကြီးများ ဖြင့်ပါ …  
အခိုင်အမာ ခံစစ်ပြင်ဆင်ထားသည်ကို ...  
တွေ့ ရှိရပါသည် ....  
  
၈.၃.၂၀၁၅ ရက်နေ့  ...  
၁၀၀၀ချိန်ခန့် မှ စ၍…  
ဒေသတွင်းရှိ ...  
တပ်မတော်အမြောက်စခန်းများမှ …  
၁၀၅ မီလီမီတာ ဟောင်ဝဇ်ဇာ အမြောက်များဖြင့် …  
စတင် ပစ်ခတ်ချေမှုန်းခဲ့ပါသည် …  
  
အမြောက်ပစ်ခတ်မှု ရပ်နားသည်နှင့် …  
K8 ဂျက်လေယာဉ်များမှ ၀င်ရောက်ဗုံးကြဲခဲ့ပြီး …  
ဗုံးကြဲ အပြီးတွင် ….  
MI 35 တိုက်ခိုက်ရေး ရဟတ်ယာဉ်များမှ …  
ရော့ကက်များ ၊ ၃၀ မီလီမီတာ စက်အမြောက်များဖြင့် …  
ဝင်ရောက် ပစ်ခတ်ခဲ့ပါသည် ….  
  
လေကြောင်းတိုက်ခိုက်မှု ပြီးဆုံးသည်နှင့် …  
အမြောက်များမှ ပြန်လည်ပစ်ခတ်ခဲ့ပြီး …  
အမြောက်ပစ်ခတ်မှု ရပ်သည်နှင့် …  
လေကြောင်းတိုက်ခိုက်မှု ပြန်လည်ပြုလုပ်ပါသည် …  
  
ထိုသို့ တိုက်ခိုက်မှုများအား …  
နံနက် ၁၀၀၀ ချိန်မှ ...  
ညနေ ၁၇၀၀ ချိန်ခန့် ထိ …  
၆ကြိမ် ဆက်တိုက် ပစ်ခတ်တိုက်ခိုက်ခဲ့ပြီး …  
နောက်ဆုံး အခေါက် ...  
လေယာဉ်များပြန်သွားချိန်တွင် …  
  
A5 အမျိုးအစား …  
နည်းဗျူဟာအဆင့် ဗုံးကြဲတိုက်လေယာဉ်တစ်စီး …  
ရုတ်တရက် ရောက်ရှိလာကာ …  
ပေါင် ၅၀၀ ဗုံးတစ်လုံးကြဲချသွားသဖြင့် …  
လုံထန်တောင်ကြော တစ်ဝိုက် …  
ပြင်းပြင်း ထန်ထန် ...  
တုန်ခါရိုက်ခတ်သွားခဲ့ပါသည် …  
  
မြန်မာ့ တပ်မတော်အနေဖြင့် …  
နည်းဗျူဟာအဆင့် ဗုံးကြဲတိုက်လေယာဉ်ကို …  
ဆယ်စုနှစ် တစ်ခုအတွင်း …  
စစ်မြေပြင်တွင် ....  
ပထမဦးဆုံး ...  
စတင် အသုံးပြုခဲ့ခြင်း ဖြစ်သည် .. ။ ။

လာက်ကိုင်ဒေသ တိုက်ပွဲများ …စတင်ဖြစ်ပွားခဲ့သည်မှာ …တစ်လကျော် ကြာမြင့်ခဲ့ ပြီ ဖြစ်ပါသည် …ယခင် လောက်ကိုင်ရှင်းတမ်းများ …ရေးသားဖော်ပြခဲ့ရာတွင် …အပိုင်း ၁ - ဖုန်ကြားရှင်၏ သမိုင်းကြောင်းအပိုင်း ၂ - တိုက်ပွဲများ စတင်ဖြစ်ပွားခြင်းအပိုင်း ၃ - ခမရ ၅၂၂ ခြုံခိုတိုက်ခံရခြင်းအပိုင်း ၄ - တပ်မများ ဖြန့် ခွဲနေရာချထားခြင်းတို့ အား ရေးသားဖော်ပြခဲ့ပြီး ဖြစ်ပါသည် …ယခု အပိုင်း၅တွင် …တိုက်ပွဲ ကြာရှည်နေရသော ...အကြောင်းအရင်း နှင့် …တရုတ်နိူင်ငံ၏ ပါဝင်ပတ်သက်မှု …ပြည်ပစစ် ဖြစ်လာခဲ့သော် ….စသည့် သဘောတရား အချို့ အား…ရေးသားဖော်ပြလိုပါသည်…လောက်ကိုင် စစ်ပွဲ အစပိုင်းတွင် …တပ်မတော် တပ်ရင်းအချို့ …..ပိတ်ဆို့ တိုက်ခိုက်ခံခဲ့ရသော်လည်း …နာရီ ၈၀ ခန့် အတောအတွင်းမှာပင် …တပ်မတော်မှ ခြေမြန်တပ်မများ…အများအပြားရောက်ရှိလာကာ…နယ်မြေတစ်ခုလုံးကို …ပြန်လည် ထိန်းချုပ်ခဲ့ပါသည် …လက်ရှိအနေအထားမှာ …ဒေသတွင်း ခိုအောင်းကာ ….ပြောက်ကျားစစ်အသွင် ဆင်နွဲနေသော …ရန်သူများအား …ရှာဖွေ ၀ိုင်းပတ် ပိတ်ဆို့ ရှင်းလင်းသည့် …တိုက်ပွဲ အနေအထားဖြစ်ပါသည် …ထိုသို့ သော အနေအထားတွင် ….ဖုန်ကြားရှင် တပ်ဖွဲ့ များအတွက် …သေရေးရှင်ရေးသဖွယ် အရေးကြီးသော …အဓိက အချက်တစ်ချက် ရှိပါသည် …ထိုအချက်မှာ ….စစ်နည်းဗျူဟာ သဘောတရားအရ …မိမိ ထက် အင်အားသာလွန်ကောင်းမွန်သော …တပ်မတော်ဘက်မှ လက်နက်များအား …စိတ်ကြိုက် အသုံးချခွင့်မရစေရန် …ကန့် သတ်ထိန်းချုပ်ထားနိူင်ရေး ဖြစ်ပါသည် …ထိုအချက်ကို ….မော်ထိုက်အနီးဖြစ်ပွားသည့် တိုက်ပွဲများတွင် ….ထင်ရှားစွာ တွေ့ မြင်နိူင်ပါသည်…ထိုတိုက်ပွဲများတွင် …ဖုန်ကြားရှင် တပ်ဖွဲ့ များအနေဖြင့် …တပ်မတော်စစ်ကြောင်းများက ….ပြင်းထန်စွာတိုက်ခိုက်သည်နှင့် တစ်ပြိုင်နက် …ဆက်လက်တိုက်ခိုက် မရအောင် …နယ်စပ်မျဉ်းဘက်သို့ …ချက်ချင်းဆုတ်ခွာလေ့ရှိပါသည် …နယ်စပ်မျဉ်း အနီးသို့  …ဖုန်ကြားရှင် တပ်ဖွဲ့ များ ….ရောက်ရှိသွားသည်နှင့် တစ်ပြိုင်နက်….တပ်မတော်ဘက်မှ အမြောက်များအနေဖြင့် …ဆက်လက်ပစ်ခတ်၍ မရတော့ဘဲ …အပစ်ရပ်ဆိုင်း ရလေ့ရှိပါသည် ….နောက်ပိုင်းတွင်…တစ်စထက် တစ်စ ပြင်းထန်လာသော …လေကြောင်းပစ်ကူအား ရပ်တန့် နိူင်စေရန် …လေယာဉ်များရောက်ရှိလာသည်နှင့် တစ်ပြိုင်နက် …တရုတ်နယ်နိမိတ်အတွင်း…လက်နက်ကြီးများဖြင့် ပစ်ခတ်ကာ …တပ်မတော်လေယာဉ်များမှ ဗုံးကြဲချမှုကြောင့် …တရုတ်နယ်နိမိတ်အတွင်း….ကျရောက်ပေါက်ကွဲခဲ့ သယောင် …အချိန်ကိုက် စီစဉ်ဖန်တီးလာသည်ကို ….တွေ့ ရှိရပါသည် ….ဤနေရာတွင် အလွန်ထူးဆန်းအံသြဖွယ်…မေးခွန်းထုတ်စရာအချက်တစ်ခု …ပေါ်ပေါက်လာခဲ့ ပါသည် …ထိုအချက်မှာ …မြန်မာလေယာဉ်များ၏ တိုက်ခိုက်မှုကြောင့်…တရုတ်နိူင်ငံသားများ သေဆုံးခဲ့ရသည်ဟူသော …တရုတ်နိူင်ငံ၏ စွပ်စွဲချက်ဖြစ်ပါသည်…စွပ်စွဲချက်တစ်ခုဟူသည် …မည်သည့်အတွက်ကြောင့် …ထိုကဲ့ သို့ စွပ်စွဲရပါသည်ဟူသော …သက်သေအထောက်အထားကိုပါ…တစ်ပါတည်း ဖော်ပြစွပ်စွဲရပါသည် …တရုတ်နိူင်ငံ အနေဖြင့်…မည်သည့် အထောက်အထားများကို …ဖော်ပြစွပ်စွဲခဲ့ပါသနည်း ….သာမန်စဉ်းစားဥာဏ်ဖြင့် …စဉ်းစားကြည့်လျှင်ပင်….တရုတ်နိူင်ငံသားများ …သေဆုံးရသောအကြောင်းအရင်းသည် …လေယာဉ်မှကြဲချသောဗုံးကြောင့် …ဟုတ်မဟုတ်ဆိုသည်ကို …တရုတ်နိူင်ငံလိုနိူင်ငံကြီး တစ်နိူင်ငံအနေဖြင့် …အလွယ်တကူ စစ်ဆေးနိူင်သည့်…အနေအထားတွင် ရှိပါသည် …တရုတ်နိူင်ငံ အနေဖြင့်…သေချာတိကျစွာ စစ်ဆေးပြီးမှ …စွပ်စွဲခဲ့ခြင်းဟုတ်ပါသလော…နောက်ပိုင်းတွင်…တရုတ်သတင်းဌာနများမှ …တက်လာသော သတင်းများအရ …CCTV ကဲ့သို့ သော သတင်းဌာနများကပင် …အခင်းဖြစ်ပွားရာအရပ်ရှိ …ဗုံးထိမှန်ပေါက်ကွဲခဲ့သော နေရာမှာ…လေယာဉ်မှ ကြဲချသည့် …ဗုံးထိမှန်ခြင်းမဖြစ်နိူင်ကြောင်း …ဓာတ်ပုံများနှင့်တကွ …ဖော်ထုတ်ရေးသားလာကြပါသည် …ထိုသို့ ဆိုလျှင်..တရုတ်နိူင်ငံ အနေဖြင့်..မြန်မာနိူင်ငံအပေါ် …စတင် ရမယ်ရှာနေပြီလားဟူသည့် …ကြောက်မက်ဖွယ် မေးခွန်းတစ်ရပ် …ပေါ်ထွက်လာခဲ့ပါသည် …မြန်မာ့တပ်မတော်နှင့်…တရုတ်စစ်တပ်မှာ…အင်အားအဆမတန် ကွာခြားလှပါသည် …အကယ်၍ စစ်ဖြစ်ပွားလျှင် …တရုတ်စစ်တပ်အား ရင်ဆိုင်တိုက်ခိုက်ရန် …မြန်မာ့တပ်မတော်အနေဖြင့် …မည်ကဲ့ သို့  စီမံဆောင်ရွက်ကြပါမည်နည်း …???ဤမေးခွန်းအား ….လွန်ခဲ့သောနှစ်ပေါင်း ၅၀ခန့် ကပင် …မြန်မာ့တပ်မတော်ခေါင်းဆောင်များ…စဉ်းစားမေးခွန်းထုတ်ခဲ့ကြပါသည်…ထိုမေးခွန်း၏ ရလာဒ် အဖြေမှာ …တစ်ခုတည်းသာ ဖြစ်ပါသည်…ပြည်သူ့ စစ်မဟာဗျူဟာ ကို …ကျင့်သုံးခုခံရန် ဖြစ်ပါသည် …အကယ် ၍ …စစ် စတင်ဖြစ်ပွားလာပြီဆိုပါက …တရုတ်တပ်မကြီးများ …မြန်မာနိူင်ငံတွင်းသို့  …စတင်ဝင်ရောက်လာမည် ဖြစ်ပြီး …၎င်းတို့ အား …တိုင်းရင်းသား လက်နက်ကိုင်အဖွဲ့အချို့ မှလည်း…ပူးပေါင်းကောင်းပူးပေါင်းလာပါလိမ့်မည် …ပြည်တွင်းရှိ …အမျိုးသားသစ္စာဖောက်အချို့ မှလည်း …လက်ကမ်းကြိုကောင်း ကြိုဆိုသွားပါလိမ့်မည် ….မည်သို့ ပင် ဖြစ်စေ …တိုင်းပြည်အနေနှင့်မူ…တစ်ခုတည်းသာ လုပ်စရာရှိပါသည်…တပ်မတော်မှ …ရှိသမျှ စစ်အင်အား အရင်းအမြစ် …အားလုံးကို အသုံးပြုကာ…ရန်သူ ဒလဟော ထိုးဖောက်ဝင်ရောက်၍ …မလာနိူင်အောင် ကာကွယ်ထားပြီး …ရန်သူကို အဆင့်ဆင့် ဟန့် စစ်ဆင် …အချိန်ဆွဲ ဆုတ်ခွာလာရန် ဖြစ်ပါသည် ….ထိုသို့ ဟန့် စစ်ဆင်မှုသည် …အနည်းဆုံး ရက်ပေါင်း ၃၀ အထိ…ကြာမြင့် တောင့်ခံထားပါလိမ့်မည် …ထိုရက်ပေါင်း ၃၀အတွင်း…တပ်မတော်၏ တပ်မ အများအပြား…တပ်လုံးပြုတ် ကျဆုံးသွားပါလိမ့်မည်…ရှမ်းပြည် မြောက်ပိုင်း တစ်ခုလုံး …မီးဟုန်းဟုန်း တောက်ကာ…တပ်မတော်သားတို့ ၏ အလောင်းများဖြင့် …ပြန့် ကျဲ ပြည့်နှက် ၍ နေပါလိမ့်မည် …သို့ သော် …မည်မျှပင် အကျအဆုံးများသည်ဖြစ်စေ …ရက်ပေါင်း ၃၀ ခန့် အထိတော့ …တပ်မတော် အနေဖြင့် …လားရှိုး ကဲ့ သို့ သော မြို့ မျိုး …မကျဆုံးသွားစေရန် …ခုခံကာကွယ်သွားနိူင်ပါလိမ့်မည် …ထိုရက် ၃၀ အတွင်းပထမဆုံး လုပ်ကိုင်ရမည့် အလုပ်မှာ…တိုင်းပြည်၏ အရန်စစ်အင်အားကို …စုစည်းရန်ု ဖြစ်ပါသည် …စစ်မှုထမ်းဖူးသူ…စစ်သင်တန်းတက်ဖူးသူ အားလုံး …စစ်မြေပြင်သို့  ချက်ချင်းစုစည်း…ပို့ ဆောင်ရပါမည် …ကျန်းမာရေးကောင်းမွန်သော …အသက် ၁၈ နှစ်မှ ၆၀ နှစ်အတွင်း …ယောက်ျား မိန်းမ အားလုံး …စစ်မှုထမ်းဆောင်ရန် …ဆင့်ခေါ်ခြင်း ခံရပါလိမ့်မည် …ထို အင်အားများအနက်မှ အများစုသည် …အခြေခံ စစ်သင်တန်းများ ပြီးစီး ၍ …သင်တန်းဆင်းသည်နှင့် …စစ်မြေပြင်သို့ ချီတက်…ခရီးဆက်ရမည် ဖြစ်ပြီး …အသက်ကြီးရင့်သူ အချို့ မှာ …မြို့ ကြီးများ၏ လုံခြုံရေးကို …တာဝန်ယူကောင်း ယူရနိူင်ပါသည် …စစ်မှုထမ်းဆောင်ရန် ...ဆေးအဆင့်ကျရှုံးသူများမှာ..…စစ်အသုံးအဆောင် ပစ္စည်းများအား …ပြောင်းလဲထုတ်လုပ်နေပြီဖြစ်သော …အစိုးရ ၊ ပုဂ္ဂလိက စက်ရုံအလုပ်ရုံများတွင် …၀င်ရောက်တာဝန် ထမ်းဆောင်ရပါလိမ့်မည်….ကျွန်တော်တို့ တိုင်းပြည်အနေဖြင့် …တရုတ် စစ်တပ်နှင့် ယှဉ်လျှင် …စစ်အင်အား လက်နက်အင်အား….သေးငယ်ကောင်း သေးငယ်ပါလိမ့်မည် …သို့ သော် …စစ်ဖြစ်ပွားလာခဲ့လျှင် …လက်ရှိ တပ်မတော်၏ စစ်အင်အား …ငါးသိန်းမှသည် …ရက်ပေါင်း ၃၀မှ ၆၀ အတွင်း …စစ်အင်အား သန်း၂၀ အထိ …စုစည်းကာ …ပြည်ပ ကျူးကျော်စစ်ကို…ခုခံကာကွယ်ကြပါလိမ့်မည် …မည်သည့် အရေးအခင်းဖြစ်ပွားသည် ဖြစ်စေ …အစိုးရနှင့် တပ်မတော် မုန်းတီးစိတ် အခြေခံဖြင့် …ပထွေးဘက်မှ အမြဲရပ်တည်သည့် …သခင်အားရ ကျွန်ပါးဝ လူတစ်ချို့ …ရှိနေသေးကြောင်းကိုလည်း …လူမှု ကွန်ယက်ပေါ်မှ အရေးအသားများတွင် …အထင်အရှား တွေ့ မြင်နိူင်ပါသည်…မည်သို့ ပင် ဖြစ်စေ …စစ်ဖြစ်ပွားခဲ့လျှင်မူ …ပြည်ပနိူင်ငံများမှ လူငယ်လူရွယ်အချို့ …မိမိတို့ အလုပ်များအား ထားပြစ်ခဲ့ပြီး …တိုင်းပြည်ကို ကာကွယ်ရန် …ရရာ ယာဉ်များဖြင့် …အမိမြန်မာပြည်သို့  ပြန်လာကြပါလိမ့်မည် …အချို့ လည်း မသိဟန်ဆောင်ကာ …စစ်တပ်မကောင်းကြောင်း…အစိုးရ မကောင်းကြောင်း…ထိုကြောင့် ဤကိစ္စတွင် …သူတို့ မပါဝင်နိူင်ကြောင်း စသဖြင့် …ပြောဆို ရေးသားကြပါလိမ့်မည် …သို့ သော် …ပြည်ပကျူးကျော်စစ် …အမှန်တကယ် ဖြစ်လာခဲ့လျှင် …လက်တစ်ဆုပ်စာ လူနည်းစုမှ အပ …လူတိုင်း ကိုယ့်သမိုင်းကိုယ်ရေးကာ …တိုင်းပြည်ကို ကာကွယ်ကြလိမ့်မည်ဟု …အလေးအနက် ယုံကြည်ပါသည်…ထိုသူတို့  တစ်ဦးချင်း တစ်ယောက်ချင်း …ရေးသားကြမည့် သမိုင်းကြောင်းများအား …စုပေါင်း လိုက်ပါက …အမိ မြန်မာပြည်၏ သမိုင်းကြောင်း …ဖြစ်လာပါလိမ့်မည် … ။ ။

ဇွန်လ ၁၆ ရက်၊ ၂၀၁၅  
  
ကိုးကန့်သောင်းကျန်းသူအဖွဲ့ဟာ ဇွန်လ ၁၀ ရက်နေ့မှာပဲ တစ်ဖက်သတ်စစ်ပွဲ ရပ်တယ်ဆိုပြီး ကြေညာချက်တစ်စောင် ထုတ်ပြန်လိုက်ပါတယ်။ ဒီကြေညာချက်ထဲမှာ အကြောင်း ၂ ချက်ကြောင့် စစ်ပွဲရပ်ရပါတယ် ဆိုပြီး ပြောထားပါတယ်။ ပထမ တစ်ချက်က တရုတ်နိုင်ငံရဲ့တောင်းဆိုမှုကြောင့် ရပ်စဲရခြင်းဖြစ်ပါတယ်ဆိုပြီး ရေးသားထားတာပါ။ ၂၀၀၉ ခုနှစ် က မူးယစ် ဆေးဝါးမှု၊ တရားမ၀င်လက်နက်စက်ရုံ တည်ဆောက်မှုတွေကြောင့် ဖုန်ကြားရှင်ဦးဆောင်တဲ့ ကိုးကန့်သောင်းကျန်းသူ များဟာ တရုတ်နိုင်ငံဘက်ကို ထွက်ပြေးတိမ်း ရှောင်သွားခဲ့တာပါ။ ထွက်ပြေးသွားတဲ့ ဖုန်းကြားရှင် နဲ့အဖွဲ့ဟာ တရုတ် နိုင်ငံဘက်မှာ ငါးနှစ်ကျော် ခြောက်နှစ် လောက်နေထိုင်အင်အားစုပြီးမှ ကိုးကန့်ဒေသကို ပြန်လည် ကျူးကျော်တိုက်ခိုက် ခဲ့တာပါ။  
  
တရုတ်ဘက်မှာ ငါးနှစ်ကျော်ကျော်လောက် နေထိုင်ခဲ့တဲ့ ဖုန်ကြားရှင်နဲ့အဖွဲ့ ဟာ အခုလည်း တရုတ်ရဲ့ တောင်းဆိုမှု (အမိန့် ပေးခဲ့တာလည်း ဖြစ်နိုင်ပါတယ်။)ကြောင့် စစ်ပွဲကိုတစ်ဖက်သတ်ရပ်လိုက်တယ်လို့ ဆိုလာပါတယ်။ ဒီလိုဆိုရင် ဖုန်ကြားရှင် နဲ့အဖွဲ့အပေါ်မှာ တရုတ်ရဲ့သြဇာသ က်ရောက်မှု ဘယ်လောက် အတိုင်းအတာထိ ရှိနေပါသလဲ။ တိုင်း တစ်ပါးနိုင်ငံ တစ်ခုရဲ့ သြဇာကိုခံယူပြီး နိုင်ငံရဲ့ အကျိုးစီးပွားကို ထိခိုက်အောင်လုပ်  
aဆာင်လာသူဟာ နိုင်ငံအပေါ် သစ္စာဖောက်ဖျက်သူ ဖြစ်ပါတယ်။ နိုင်ငံတော်အပေါ် သစ္စာဖောက်ဖျက်လာသူကို အပြင်းထန်ဆုံး အရေးယူ ဆောင်ရွက် ရမှာပါ။ ဖုန်ကြားရှင်နဲ့ အဖွဲ့ဟာလည်း နိုင်ငံတော်အပေါ် သစ္စာဖောက်ဖျက်သူတွေဖြစ်နေမယ်ဆိုရင် အမြန်ဆုံး ချေမှုန်း သုတ်သင်သင့်ပါတယ်။  
  
ကြေညာချက်မှာ ဖော်ပြထားတဲ့ ဒုတိယအချက်ကတော့ ရွေးကောက်ပွဲနဲ့ ပြည်သူတွေကို အကြောင်းပြထား ပါတယ်။ ဒီအချက်ကတော့ ပြောကောင်းဆိုကောင်းအောင်ထည့်ထားတဲ့ အကြောင်းပြချက်တစ်ခုသာ ဖြစ်တယ်  
ဆိုတာကတော့ တွေးကြည့်ရုံမျှဖြင့် သိသာလှပါတယ်။ နယ်မြေနဲ့ အာဏာကို လုချင်လို့ ကိုးကန့် ကိုယ်ပိုင်အုပ်ချုပ်ခွင့်ရဒေသကို ကျူးကျော် တိုက်ခိုက်လာတဲ့ ဖုန်ကြားရှင်အဖွဲ့ဟာ ရွေးကောက်ပွဲကြောင့် တစ်ဖက်သတ် စစ်ပွဲရပ်တယ်ဆိုတာ ဖြစ်နိုင်ပါ့ မလား။ နောက်ပြီး ပြည်သူတွေကြောင့် စစ်ပွဲရပ်တယ်ဆိုတာဟာ  
လည်း ယုံတမ်းစကားတစ်ခုပဲဖြစ်ပါတယ်။  
  
ဖုန်ကြားရှင် အဖွဲ့ရဲ့ အာဏာရူးပြီး ကျူးကျော်တိုက်ခိုက်လာမှု ကြောင့် အိုးအိမ်စွန့်ခွာ ထွက်ပြေးသွားရ  
တဲ့ ပြည်သူတွေ၊ သူတို့ ပစ်ခတ်တိုက်ခိုက် ခဲ့လို့ သေဆုံးခဲ့ရတဲ့ ကြက်ခြေနီဝန်ထမ်းတွေ၊ ထိခိုက်ဒဏ်ရာရ  
ရှိသွားရတဲ့ ပြည်သူတွေ၊ သတင်း ထောက်တွေရဲ့ အကြောင်း ဟာ ယနေ့အထိ ပူပူနွေးနွေးပဲရှိပါသေးတယ်။ ဒါကြောင့် ဖုန်ကြားရှင်ဦးဆောင်တဲ့ ကိုးကန့် သောင်းကျန်းသူများ တစ်ဖက် သတ်စစ်ပွဲရပ်ပါတယ်ဆို ကြေညာချက် ထုတ်ပြန်ရခြင်းရဲ့ အကြောင်းအရင်းဟာတရုတ်ရဲ့ သြဇာကို နာခံ ရခြင်းကြောင့် မဟုတ် ရင်တော့ အစိုးရတပ်မတော်ရဲ့ ထိုးစစ် ဆင်တိုက် ခိုက်မှုကြောင့် ယုတ်လျော့သွားရ တဲ့ စစ်အင်အားကြောင့်သာဖြစ်မှာပါ။  
  
နောက်တစ်ခုပြောချင်တာက ကိုးကန့်သောင်းကျန်းသူများဟာ တိုင်းရင်း သားများ သာဖြစ်တာကြောင့် အစိုးရအနေနဲ့ ထိုးစစ် ဆင်တိုက်ခိုက်မှု မလုပ်ဘဲ ခွင့်လွှတ်ပေးသင့်တယ်လို့ ပြောနေကြတဲ့ အခြား တိုင်းရင်းသား လက်နက်ကိုင်အဖွဲ့ များကိုပဲ ဖြစ်ပါတယ်။ ပြောရရင်တော့ အားလုံးတစ်ကြိတ်တည်း တစ်ဥာဏ်တည်းပါ။  
မြန်မာနိုင်ငံရဲ့ သယံဇာတတွေ ကို ခိုးထုတ်တာ လည်း သူတို့ပါပဲ။ ဆက်ကြေးကောက် ဓါးပြတိုက်နေတာ လည်း သူတို့ပါပဲ။ အဓိက ကတော့ လက်နက်ကိုင်စွဲပြီး ရထားတဲ့ အာဏာကို မစွန့်လွှတ်နိုင်တာပါ။ ဒါကို ဘယ်ပြည်သူ ဘယ်ပြည်သားကမှ ခွင့်လွှတ်နိုင်မှာ မဟုတ်ပါဘူး။ ဒါဆိုရင်တော့ အစိုးရ တပ်မတော်ဟာ ဘာကြောင့် ကိုးကန့်သောင်း ကျန်းသူတွေကို ဆက်လက်တိုက်ထုတ် နေရသလဲဆိုတာကို ကျွန်တော့်လိုပဲ ခင်ဗျားတို့အားလုံး နားလည်သဘောပေါက်ကြလိမ့်မယ်လို့ မျှော်လင့်မိပါတယ်။  
  
မင်းကို  
  
Today Myanmar

ကိုးကန့်တိုက်ပွဲကို စစ်ရေးရှုထောင့်တစ်ခုတည်းကနေ သုံးသပ်မယ်ဆိုရင် ပြည့်စုံမှာမဟုတ်ပါဘူး။ နိုင်ငံရေးအရလည်း ထည့်သွင်းစဉ်းစား သုံးသပ်ဖို့လိုပါတယ်။ ကိုးကန့်တိုက်ပွဲဟာ မြန်မာနိုင်ငံရဲ့သမိုင်းမှာ  
အကြီးကျယ်ဆုံးသော တိုက်ပွဲကြီးတစ်ခုဖြစ်ပါတယ်။ ကိုးကန့်တိုက်ပွဲအပေါ်မှာ ပြည်တွင်းအဖွဲ့အစည်း  
အားလုံးက စောင့်ကြည့်နေခဲ့ကြတာပါ။ ကိုးကန့်တိုက်ပွဲနဲ့ပက်သက်တဲ့ တပ်မတော်ရဲ့အဓိကကျ  
တဲ့မဟာဗျူဟာဆောင်ရွက်ချက် ၂ ခုကို သုံးသပ်တင်ပြသွားပါမယ်။  
  
(၁)  
ဖေဖော်ဝါရီလ ၁၂ ရက်နေ့ ငြိမ်းချမ်းရေးကတိကဝတ်လက်မှတ်ရေးထိုးပွဲအမှီ ဝင်တိုက်လာတဲ့ ကိုးကန့်တွေကို ဘယ်လိုတုံ့ပြန်မလဲဆိုတာ ပြည်တွင်းသောင်းကျန်းသူတွေအားလုံးက စိတ်ဝင်စားနေခဲ့ကြပါတယ်။ တပ်မတော်ကတော့ ပြတ်သားပါတယ်။ ကိုးကန့်တွေကို တိုက်မဲ့အပြင် ကူညီတဲ့ဘယ်အဖွဲ့အစည်းကိုမဆို ပြင်းပြင်းထန်ထန်တုံ့ပြန်မယ်လို့ ကြေငြာလိုက်ပါတယ်။ ဒါတင်မက တရုတ်ဘက်က အကူအညီတွေ ရနေတဲ့သဘောမျိုးလဲ ထုတ်ဖော်ပြောကြားခဲ့ပါတယ်။ တပ်မတော်ရဲ့ ဒီလိုပွင့်ပွင့်လင်းလင်းကြေငြာချက်ဟာ တော်တော်ကို ထိရောက်တဲ့ သွယ်ဝိုက်ချဉ်းကပ်မှုမဟာဗျူဟာ Indirect Approach ဖြစ်ခဲ့ပါတယ်။ MNDAA ကိုးကန့်သောင်းကျန်းသူတွေကို ကူညီပေးနေတဲ့ KIA. TNLA. AA. SSA စတဲ့ သောင်းကျန်းသူအဖွဲ့တွေဟာ တပ်မတော်ရဲ့ကြေငြာချက် ထွက်လာပြီးတဲ့နောက်မှာ MNDAA ကိုးကန့်သောင်းကျန်သူတွေကို ပြောင်ကျကျအကူအညီမပေးရဲတော့ဘဲ ကိုးကန့် ဒေသကို  
ရောက်နေတဲ့ သူတို့တပ်ဖွဲ့တွေကို ပြန်ဆွဲထုတ်သွားကြပါတယ်။ နောက်ပြီး ကိုးကန့်ဒေသမှာ သူတို့အဖွဲ့တွေမရှိကြောင်းကိုလဲ ထပ်ခါတလဲလဲကြေငြာခဲ့ပါတယ်။ UWSA ၀ အဖွဲ့နဲ့ NDAA မိုင်းလားအဖွဲ့တို့ဟာလဲ သူတို့ပါဝင်မှုမရှိကြောင်း ငြင်းခဲ့ကြပါတယ်။ တရုတ်ကလဲ MNDAA ကိုးကန့်တွေနဲ့ပေါင်းတယ်လို့ယူဆရတဲ့ ဗိုလ်ချုပ်တွေကို အရေးယူခဲ့ပြီး နယ်စပ်မှာ လုံခြုံရေးတိုးမြှင့်လိုက်ပါတယ်။ ပြောရရင်တော့ ဖုန်ကြားရှင်ရဲ့ MNDAA ကိုးကန့်သောင်းကျန်သူတွေဟာ မဟာမိတ်အဖွဲ့အစည်းအားလုံးရဲ့ ရုပ်ပိုင်းဆိုင်ရာ ကူညီထောက်ပံ့မှုတွေကို လက်လွတ်ဆုံးရှုံးလို  
က်ရပါတော့တယ်။ ဒါဟာ တပ်မတော်ခေါင်းဆောင်တွေရဲ့ သေသပ်လှပတဲ့ မဟာဗျူဟာကစားကွက်  
တစ်ခုဖြစ်ပါတယ်။ တကယ့်စစ်ပွဲမစခင် ဦးဏှောက်ခြင်းစစ်ထိုးတဲ့ပွဲမှာကတည်းက ကိုးကန့်တွေ  
အရေးနိမ့်နေပါပြီ။  
  
(၂)  
တပ်မတော်ဟာ ကိုးကန့်စစ်ဆင်ရေးမှာ လုံဝပေါ့ပေါ့ဆဆမထားပဲ full fledge war (သမားရိုးကျစ်ပွဲကြီး) တစ်ခုလို ပြင်ဆင်ပြီးတိုက်ခဲ့ပါတယ်။ သာမန်စစ်ဆင်ရေးတွေလောက်နဲ့ တုံ့ပြန်လာမယ်လို့ပဲ ယူဆထားတဲ့ ကိုးကန့်တွေဟာ လက်နက်အပြည့်အစုံနဲ့ strong determination နဲ့ tempo မြင့်မြင့်တုံ့ပြန်လာတဲ့ တပ်မတော်ရဲ့ထိုးစစ်တွေကို အံ့အားသင့်ခဲ့ပါတယ်။ KIA နဲ့ တိုက်တုံးက တပ်အင်အားနဲနဲနဲ့ လေကြောင်း  
အင်အားနဲနဲပဲ သုံးခဲ့တာကိုကြည့်ပြီး သူတို့ကိုလဲ ဒီလောက်ပဲတိုက်လာလိမ့်မယ်လို့  
မျှော်လင့်ထားခဲ့ကြတယ်။ တပ်မတော်ကတော့ ကိုးကန့်တွေကို တပ်အင်အားအလုံးအရင်း လေယာဉ်တွေ အမြောက်ကြီးတွေတော်တော်များများနဲ့ ပြင်းပြင်းထန်ထန်တိုက်ခဲ့ရုံမျှမက တပ်မတော်သမိုင်းမှာ ပထမဆုံးအကြိမ်အဖြစ် တင့်တွေ သံချပ်ကာလူသယ်ယာဉ်တွေထုတ်သုံးပြီးတိုက်ခဲ့ပါတယ်။ လက်နက်  
အသစ်အဆန်းတွေလဲ စမ်းသပ်ရင်းထုတ်သုံးခဲ့ပါတယ်။ ဒါ့တင်မကပါဘူး ထုတ်ဖော်ပြောဖို့မသင့်တဲ့ လက်နက်နဲ့ ထောက်လှမ်းရေးစနစ်မျိုးစုံကိုလည်း သုံးခဲ့ပါသေးတယ်။ ကိုးကန့်တွေကတော့ material surprise မိသွားခဲ့ပါတယ်။ တပ်မတော်ကတော့ ဒီလိုတွေသုံးပြီးတိုက်ခဲ့တာဟာ ရည်ရွယ်ချက်သုံးခု ရှိဟန်တူပါတယ်။ ပထမရည်ရွယ်ချက်ကတော့ ကိုးကန့်တွေကို စစ်ဦးဘီလူးပြင်းပြင်းထန်ထန်  
တိုက်ခိုက်ဖို့ဖြစ်ပါတယ်။ ဒုတိယရည်ရွယ်ချက်တော့ နိုင်ငံတွင်းမှာရှိတဲ့ သောင်းကျန်းသူတွေကို တပ်မတော်ရဲ့ စွမ်းပကားနဲ့ determination ကိုပြသလိုတဲ့ရည်ရွယ်ချက် ဖြစ်ပါတယ်။ တတိယရည်ရွယ်ချက်ကတော့ တပ်မတော်ရဲ့ သမားရိုးကျစစ်ပွဲဆိုင်ရာ combat readiness ကိုလက်တွေ့စမ်းသပ်လိုတဲ့ ရည်ရွယ်ချက်ဖြစ်ပါတယ်။ ကိုးကန့်တွေကို ပေါ့ပေါ့တန်တန်သဘောမထားပဲ အရှိန်အဟုန်နဲ့တိုက်တဲ့ တပ်မတော်ရဲ့ မဟာဗျူဟာအလွန်မှန်ကန်ခဲ့ကြောင်း သုံးသပ်ရပါတယ်။  
++++++++++++++++++++++  
  
တပ်မတော်သားတွေရဲ့ သွေးချွေးတွေနဲ့ ရွှဲနစ်ခဲ့ရတဲ့ လောက်ကိုင်မြေဟာ မကြာခင်မှာ တဖန်ပြန်လည်စိမ်းလန်းလာတော့မှာပါ

လောက်ကိုင်တိုက်ပွဲသည် ၁၉၉၉ ခုနှစ်က အန္ဒိယနှင့် ပါကစ္စတန်တို့ ဖြစ်ပွားခဲ့သော ကာဂေးလ်တိုက်ပွဲနှင့် အလွန်တူပါသည်။ အလွန်မြင်မားချွန်ထက်သော တောင်ထိပ်ဖျားပေါ်တွင် တိုက်ရသောတိုက်ပွဲဖြစ်ပြီး ၂ နိုင်ငံ နယ်စပ်မျဉ်းပေါ်၌တိုက်ရသော တိုက်ပွဲလည်းဖြစ်ပါသည်။ လောက်ကိုင်ဒေသကို ၃ ရက်နှင့်အပြီး  
သိမ်းရန် ၀င်ရောက်လာသော MNDAA ကိုးကန့်သောင်းကျန်းသူများမှာ တပ်မတော်၏ လျင်မြန်စွာတုံ့ပြန်မှုကြောင့် ရည်ရွယ်ချက် အထမမြောက်ခဲ့သော တိုက်ပွဲလည်းဖြစ်သည်။ အင်အား  
သာလွန်သော ကိုးကန့်သောင်းကျန်းသူများထံသို့ မြို့ ရွာ တပ် စခန်း တစ်ခုမှမကျအောင် ခုခံနိုင်ခဲ့သော တပ်မတော်၏ အရည်အသွေးမှာ မှတ်ကျောက်တင်ခံနိုင်ခဲ့သည်။ ထို့အပြင် ၄င်းတိုက်ပွဲများသည် standard army ဖြစ်ရေးဆောင်ရွက်လျက်ရှိသော တပ်မတော်အတွက် ပြုပြင်ပြောင်းလဲရေးဆိုင်ရာ သင်ခန်းစာ  
များကိုလည်း ဖော်ပြခဲ့ပါသည်။  
  
သင်ခန်းစာ ၁  
  
နယ်ခြားစောင့်တပ်ဖွဲ့စည်းမှုမူဝါဒကို ပြန်လည်သုံးသပ်ရမည်။ အလွန်ကျဉ်းမြောင်းလှသော ကိုးကန့်ဒေသ  
အတွင်းသို့ MNDAA ကိုးကန့်သူပုန် ၄၀၀၀ ကျော်ဝင်ရောက်နေတာကို နယ်ခြားစောင့်တပ်ရင်းများ  
ကမသိလိုက်ဆိုခြင်းမှာ မည်သို့မျှယုံကြည်နိုင်ဖွယ်မရှိသော အချက်ဖြစ်သည်။ လက်ရှိနယ်ခြားစောင့်တပ်များ  
သည် ခိုင်မာစွာဖွဲ့စည်းထားခြင်းမဟုတ်ဘဲ သောင်းကျန်းသူတဖြစ်လဲ ငြိမ်းချမ်းရေးအဖွဲ့များကို အသွင်ပြောင်းထားခြင်းဖြစ်၍ အမိန့်နာခံမှု စည်းကမ်းကောင်းမွန်မှုတို့တွင် အားရဖွယ်မရှိကြချေ။ သို့ဖြစ်၍ ငြိမ်းချမ်းရေးအဖွဲ့များကို နယ်ခြားစောင့်တပ်ဖွဲ့စည်းပေးခြင်းအစား နယ်မြေလိုအပ်ချက်အရဖွဲ့စည်းသော နယ်ခြားစောင့်တပ်များဖြင့်သာ နယ်စပ်လုံခြုံရန်ဆောင်ရွက်ရမည်ဖြစ်ကြောင်း သင်ခန်းစာရပါသည်။ အိန္ဒိယနိုင်ငံတွင် အန္ဒိယ-တိဘက်နယ်ခြားစောင့်ရဲITP အာသံရိုင်ဖယ်Assam Rifle ဗဟိုအရန်ရဲတပ်ဖွဲ့ CRPF တို့သည် နယ်ခြားစောင့်တပ်များဖြစ်ကြပြီး ပြည်ထဲရေးဝန်ကြီးဌာနအောက်တွင်သာ ရှိသော paramilitary တပ်များဖြစ်ကြသည်။ ဘင်္ဂလားဒေ့ရ်ှနိုင်ငံတွင် Border Guards Bangladesh BGB ခေါ် နယ်ခြားစောင့်တပ်ရှိပြီး ပြည်ထဲရေးဝန်ကြီးဌာနလက်အောက်ခံဖြစ်ပါသည်။ အခြားနိုင်ငံများ၏ နယ်ခြားစောင့်တပ်အားလုံးမှာ ဗဟိုအစိုးရ၏ ထိန်းချုပ်မှုအောက်တွင်သာရှိသည်ကို တွေ့ရပါသည်။  
  
  
သင်ခန်းစာ ၂  
  
Rapid Deployment Forces RDF များ Quick Reaction Team QRT များ ဖွဲ့စည်းထားသင့်ကြောင်း ပေါ်လွင်သည်။ လောက်ကိုင်တိုက်ပွဲတွင် ခြေမြန်တပ်မတစ်ခုကို တိုက်ပွဲနယ်မြေ  
အတွင်းသို့ ၂၄ နာရီအတွင်း ပို့ပေးနိုင်ခဲ့ခြင်းသည် တိုက်ပွဲ၏ အလှည့်အပြောင်းဖြစ်ခဲ့သည်မှာ ထင်ရှားပေသည်။ အကယ်၍သာ ခြေမြန်တပ်မတစ်ခုကို အချိန်မီ ပို့မပေးနိုင်ခဲ့ပါက ယခုအချိန်တွင် သံလွင်ရှေ့ခြမ်းကို မြန်မာတို့ လက်လွတ်ဆုံးရှုံးခဲ့ရလောက်ပြီးဖြစ်သည်။ သို့သော် လောက်ကိုင်တိုက်ပွဲတွင်  
စေလွှတ်ခဲ့သောတပ်မမှာ ခြေမြန်တပ်မသာဖြစ်ပြီး အမြောက် သံချပ်ကာ စသော လက်ရုံးတပ် အနည်းငယ်မျှသာ ပါဝင်ပါသည်။ အိမ်နီးချင်းနိုင်ငံများနှင့် စစ်မက်ဖြစ်ပွားပါကလည်း စစ်ပွဲ၏ ပထမ ၂၄ နာရီသည်သာလျင် အဆုံးအဖြတ်ဖြစ်လာဖွယ်ရှိသည်။ ပြည်တွင်းသောင်းကျန်းမှုမဟုတ်ဘဲ သမားရိုးကျစစ်  
တွင်မူ အကူလက်ရုံးအင်အားနည်းပါးသော ခြေမြန်တပ်မတစ်ခုသည် အလှည့်အပြောင်းကို ဖန်တီးနိုင်ရန် မလွယ်ကူကြောင်း တွေ့ရှိရသည်။ ထို့ကြောင့် အကူလက်ရုံးအင်အားပြည့်စုံသည့် တပ်မတစ်ခုကို နိုင်ငံ၏ မည်သည့်ဒေသသို့မဆို ပို့ပေးနိုင်ရေးအတွက် RDF အသွင်ဖွဲ့စည်းထားသင့်ကြောင်း သင်ခန်းစာဖော်ထုတ်ရရှိပါသည်။  
  
သင်ခန်းစာ ၃  
  
တပ်မတော်၏ အခြေခံတိုက်ခိုက်ရေးအင်အားမှာ ခြေမြန်တပ်မများသာဖြစ်သဖြင့် တပ်မထက်ကြီးသော တိုက်ခိုက်ရေးတပ်ဖွဲ့များဖွဲ့ထားသင့်ကြောင်း တွေ့ရှိရသည်။ တပ်မကြီး Corps ကဲ့သို့သောတပ်ဖွဲ့မျိုး ဖွဲ့ထားသင့်သည်။ လက်ရှိအချိန်တွင် စစ်ဆင်ရေးကြီးများကို တိုင်းမှူးများကသာ စစ်ဆင်ရေးမှုးများအဖြစ် တာဝန်ယူကွပ်ကဲလေ့ရှိသည်။ တိုင်းမှုးများအနေဖြင့် ကွပ်ကဲမှုအပိုင်းတွင် ပြသာနာမရှိသော်လည်း ဦးစီးအဖွဲ့ general staff ပိုင်းတွင် အခက်အခဲများရှိနိုင်သည်။ တိုင်းစစ်ဌာနချုပ်များသည် ကျယ်ပြန့်သော နယ်မြေများကို ကွပ်ကဲနေရခြင်းဖြစ်သည့်အတွက် ဦးစီအဖွဲ့များမှာ တာဝန်အလွန်များပြားလှသည်။ တိုင်းစစ်ဌာနချုပ်နယ်မြေအတွင်းဖြစ်ပွားသော ကြီးမားသည့် စစ်ဆင်ရေးတစ်ခုကို တိုင်းမှုးနှင့် ၄င်း၏ ဦးစီးအဖွဲ့ကိုသာ တာဝန်ပေးခဲ့ပါက တိုင်းမှုးအနေဖြင့် တာဝန်၂ခုယူရသည့်သဘောဖြစ်၍ ၂ ဖက်စလုံးတွင် လစ်ဟာမှုများရှိလာနိုင်သည်။ သို့ဖြစ်၍ ကြီးမားသော စစ်ဆင်ရေးကြီးများ ဆင်နွှဲရာတွင် သီးခြားကွပ်ကဲမှုဌာန Dedicated Operations Centre များဖွင့်လှစ်သင့်ပါသည်။ နိုင်ငံတကာ  
ကျင့်သုံးမှုအရဆိုလျင် ယင်းသို့သော Oprations Centre မျိုးကို Corps Commander တပ်မကြီးမှုးများကို တာဝန်ပေးလေ့ရှိကြသည်။ သို့ဖြစ်၍ မြန်မာ့တပ်မတော်တွင်လည်း သမားရိုးကျစစ်အောင်မြင်စွာ ဆင်နွှဲနိုင်ရေးအတွက် တပ်မကြီးများဖွဲ့ စည်းသင့်ကြောင်း တွေ့ရှိရသည်။ တိုင်းမှုးများအား Joint Forces Commander များအဖြစ်တာဝန်ပေးပြီး ၄င်း၏အောက်တွင် တပ်မကြီးမှုးကို Land Forces Commander အဖြစ်၎င်း လေတပ် / ရေတပ်မှ တပ်မှုးကြီးများကို Air Componen Commander/ Naval Component Commander များအဖြစ် ဖွဲ့စည်းသင့်ပါသည်။ Joint Operations များတွင် Joint Forces Commander နှင့် Land Forces Commander တို့သည် သီးခြားစီဖြစ်လေ့ရှိပါသည်။   
  
ဥပမာ အိန္ဒိယတပ်မတော်တွင် စစ်တိုင်းကြီးတစ်ခုအောက်တွင် Corps ၁ ခုမှ ၂ ခုအထိ ဖွဲ့စည်းထားပါသည်။ အမေရိကန်တပ်မတော်၏ ပစိဖိတ်ကွပ်ကဲမှုဌာနချုပ် ပက်ကွန်း USPACOM United States Pacific Command အောက်တွင် အမှတ် (၈)တပ်တော်ကို အမာခံဖွဲ့ထားသော USARPAC US Army Pacific ဟု သီးခြားဖွဲ့ထားပြီး ဗိုလ်ချုပ်ကြီး တစ်ယောက်က သီးခြားတာဝန်ယူပါသည်။  
ရေတပ်အတွက်လည်း USPACFLT United States Pacific Fleet ကို 7th Fleet နှင့် 3rd Fleet ဖြင့်ဖွဲ့စည်းထားပါသည်။ ထို့အတူ PACOM အောက်တွင် လေတပ်အား U.S. Pacific Air Forces မရိန်းတပ်အား Marine Forces Pacific (MARFORPAC) ဟုဖွဲ့စည်းပြီး သီးခြားတပ်မှုးများက ကွပ်ကဲကြပြီး ၄င်းတို့အထက်တွင် PACOM.Commander က Joint Forces Commander အဖြစ်တာဝန်ယူပါသည်။ ၄ငိ်းတို့ကို နမူနာယူ၍ မြန်မာ့တပ်မတော်တွင်လည်း တိုင်းမှုးများကို Area Commander ဆိုသောသဘောထက် Joint Forces Commander များအဖြစ်ဖွဲ့စည်းကာ စစ်ဆင်ရေးအလိုက် ကွပ်ကဲမှုဌာနချုပ်များ ဥပမာ နဂါးမင်းစစ်ဆင်ရေးကွပ်ကဲမှုဌာနချုပ် လောက်ကိုင်စစ်ဆင်ရေးကွပ်ကဲမှုဌာနချုပ် စသည်ဖြင့်ဖွဲ့စည်းသင့်ပါသည်။  
  
သင်ခန်းစာ ၄  
  
လက်နက်စနစ်များကို integrate လုပ်ရမည်။ လက်ရှိမြန်မာ့တပ်မတော်တွင် အရှေ့တောင်အာရှနိုင်ငံ  
များနှင့် ရင်ဘောင်တန်းနိုင်သော လက်နက်စနစ်များပိုင်ဆိုင်ထားသည်မှာ မည်သူမျှမငြင်းနိုင်သော အချက်ဖြစ်သည်။ သို့သော် ၄င်းလက်နက်စနစ်များကို ကျွမ်းကျင်ပိုင်နိုင်စွာ အသုံးချနိုင်မှုနှင့်ပက်သက်၍ လိုအပ်ချက်များရှိနေကြောင်းကို လောက်ကိုင်တိုက်ပွဲများက သက်သေပြနေသည်။ ဥပမာ မြေပြင်ရှိရန်သူ  
များကို ထောက်လှမ်းနိုင်သော Battlefield Surveillance Radar BFSR များပိုင်ဆိုင်ထား  
သော်လည်း လောက်ကိုင်မြို့ကို ညအချိန်လာရောက်ပစ်ခတ်နေသော ရန်သူများ၏ တည်နေရာကို မဖော်ထုတ်နိုင်ခြင်း Artillery Direction Finder များရှိသော်လည်း ရန်သူ့လက်နက်ကြီးများ  
တည်နေရာကို ဖော်ထုတ်နိုင်မှုအားနည်းခြင်းနှင့် မိမိအမြောက်ကျည်ကျများကို ပြင်ဆင်ပေးနိုင်မှု အားနည်းခြင်း မီးခိုးဗုံးများထုတ်လုပ်နိုင်သော်လည်း ခြေလျင်တပ်များသို့ smoke bomb/ smoke grenade များအဖြစ်ထုတ်ပေးထားခြင်းမရှိသဖြင့် ခြုံခိုတိုက်ခိုက်ခံရသောတိုက်ပွဲများတွင် မှိုင်းကာချ၍ အကာ  
အကွယ်မယူနိုင်သောကြောင့် ကျဆုံးမှုများရှိနေခြင်း စသည်တို့ဖြစ်ကြသည်။ သို့ဖြစ်၍ တပ်မတော်  
အနေဖြင့် ခေတ်မီလက်နက်စနစ်များကို ပိုင်ဆိုင်ရုံမျှသာမက ပိုမိုကျွမ်းကျင်မှုရှိစေရန် လေ့ကျင့်ခြင်း နှင့် integration လုပ်ရမည်။ ဥပမာ BFSR များ Direction Finder များကို အမြောက်တပ်များ တိုက်ခိုက်ရေးရဟတ်ယာဉ်များနှင့််တွဲဖက်အသုံးပြုခြင်း။  
  
သင်ခန်းစာ ၅  
  
လေကြောင်းအသုံးပြုမှုပုံစံကိုပြောင်းရမည်။ တိုက်လေယာဉ်များနှင့် ရဟတ်ယာဉ်များ သုံးရာတွင် ၂စီးတွဲ two-ship formation ဖြင့် တိုက်သော ပုံစံအစား အုပ်စုလိုက် တိုက်ခိုက်သင့်သည်။ သို့မှသာ အဆက်မပြတ်ထိရောက်စွာ ဦးနှိမ်ထားနိုင်မည်ဖြစ်ပါသည်။ လေယာဉ်သုံဗုံးများကိုလည်း ပဲ့ထိန်းမဲ့ garvity bomb များအစား ပဲ့ထိန်းဗုံးများသုံးသင့်ပါသည်။ လေယာဉ်အရေအတွက်များများဝယ်ယူရေး  
ထက် လေယာဉ်တွင်တပ်ဆင်သောလက်နက်များ ခေတ်မီရေး ဦးစားပေးရမည်။ လေယာဉ်တစ်စင်းက ပဲ့ထိန်းဗုံးကြဲခြင်းသည် လေယာဉ် ၁၀ စင်းက ပဲ့ထိန်းမဲ့ဗုံးကြဲခြင်းထက် ပိုမိုထိရောက်ပါသည်။ ကာဂေးလ်စစ်ပွဲတွင် အိန္ဒိယလေတပ်မှ MiG 27 များ Jaguar များ စသော မြေပြင်  
တိုက်ခိုက်ရေးလေယာဉ်များသည် ပါကစ္စတန်တို့တပ်စွဲထားသည့် အမြင့်ပေ ၁၇၀၀၀ ကျော်ရှိသော Tiger Hill တောင်ကုန်းအား ပဲ့ထိန်းမဲ့ဗုံးများဖြင့် အကြိမ်ကြိမ်ဗုံးကြဲခဲ့ကြသော်လည်း ထိရောက်မှု  
မရှိခဲ့ကြချေ။ နောက်ဆုံးတွင် Mirage 2000 လေယာဉ်ပေါ်မှ ပေါငါ ၂၀၀၀ လေဆာပဲ့ထိန်းဗုံး ကြဲချသောအခါမှသာ တိုက်ရိုက်ထိမှန်ပြီး ခြေလျင်တပ်က တက်ရောက်သိမ်းယူနိုင်ခဲ့ဖူးပါသည်။